Gyima Boni A Gyihova Kpondɛ Kɛ Mraalɛ Yɛ A? | Debiezukoalɛ\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Aymara Azerbaijani Azerbaijani (Cyrillic) Bengali Bicol Bislama Brazil Mumule Aneɛ Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Colombia Mumule Aneɛ Croatian Czech Dangme Danish Drehu Dutch Efik English Estonian Ewe Fijian Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mazatec (Huautla) Mexico Mumule Aneɛ Mizo Moore Ndebele Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russia Mumule Aneɛ Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Tshiluba Tsonga Turkish Turkmen Turkmen Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Awulae dendɛle tumi nu; na [mraalɛ] mɔɔ vale edwɛkɛ ne hɔle la zonle.”—EDW. 68:11.\nDuzu a Yidɛn atuadelɛ ne ɛmaa yera mrenya nee mraalɛ nwo zo a?\nKɛzi mraalɛ bie mɔ zonlenle Gyihova wɔ tete ne ɛ?\nDuzu a mraalɛ yɛ ye wɔ edwɛkɛhanlɛ gyima ne anu ɛnɛ a?\n1, 2. (a) Ahyɛlɛdeɛ boni a Nyamenle vale manle Adam a? (b) Kɛmɔti a Nyamenle bɔle raalɛ manle Adam ɛ? (Nea mɔlebɛbo nvoninli ne.)\nGYIHOVA ambɔ azɛlɛ ye mgbane. Ɔbɔle amaa menli “adɛnla” zo. (Aye. 45:18) Ɛnee Adam, dasanli mɔɔ lumua la di munli. Gyihova vale Yidɛn tola kɛnlɛma ne manle ye. Nea kɛzi nuhua mbaka, azudenle, nee nyɛmoa manle Adam anye liele a! Noko ɛnee debie bie mɔɔ hyia kpalɛ la ɛnle ɛkɛ. Gyihova hilele deɛ zɔhane wɔ mekɛ mɔɔ ɔhanle ɛhye la: “Ɔnle kpalɛ kɛ menwɔmaa sonla angomekye kɛdɛnla; mebabɔ ye ɛsaso boavolɛ meamaa ye.” Yemɔti Nyamenle manle Adam lafele kpole bie na ɔyele ɔ nvenle foa bowule ko ɔbɔle “raalɛ.” Adam anye liele kpalɛ wɔ mekɛ mɔɔ ɔdwazole la! Ɔhanle kɛ: “Ɛhye le me mbowule nu bowule, ɔle me nwonane nu nwonane; bɛbavɛlɛ ye ‘Raalɛ’, ɔboalekɛ ɔvi sonla nrenya nu a ɔrale a.”—Mɔl. 2:18-23.\n2 Ɛnee raalɛ ne le ahyɛlɛdeɛ kɛnlɛma mɔɔ vi Nyamenle ɔluakɛ ɛnee ɔbayɛ nrenya ne boavolɛ mɔɔ fɛta. Eza ɔbawo. Yemɔti, ‘Adam donle ye Yive, ɔboalekɛ ɔle menli kɔsɔɔti bɛ nli.’ (Mɔl. 3:20) Nea ahyɛlɛdeɛ kɛnlɛma mɔɔ Nyamenle vale manle agyalɛma mɔɔ lumua la a! Ɛnee bɛbahola bɛawo mralɛ mɔɔ di munli. Yemɔti, ɛnee azɛlɛ ne kɔsɔɔti bayɛ paladaese mɔɔ menli mɔɔ di munli la a de zo a, na bɛanlea ninyɛne mɔɔ die ɛnwomenle la azo.—Mɔl. 1:27, 28.\n3. (a) Duzu a ɛnee ɔwɔ kɛ Adam nee Yive yɛ na Nyamenle ayila bɛ a, noko boni a zile a? (b) Kpuyia boni a yɛbazuzu nwo a?\n3 Amaa Adam nee Yive asa aha nyilalɛ ɛhye mɔ la, ɛnee ɔwɔ kɛ bɛyɛ tieyɛ bɛmaa Gyihova na bɛdie ye tumililɛ ne bɛto nu. (Mɔl. 2:15-17) Saa bɛyɛ zɔ a, yɛɛ bɛbahola bɛayɛ mɔɔ Nyamenle kpondɛ kɛ bɛyɛ la a. Ɔyɛ alɔbɔlɛ kɛ, Seetan, “mɔmoane ɛwɔlɛ ne,” bɛlɛbɛlale bɛ ɔmanle bɛyɛle ɛtane bɛtiale Nyamenle la. (Yek. 12:9; Mɔl. 3:1-6) Duzu a atuadelɛ ɛhye ɛmaa yera mraalɛ nwo zo a? Duzu a mraalɛ mɔɔ sulo Nyamenle la yɛle wɔ tete ne a? Kɛmɔti a yɛkola yɛka kɛ Keleseɛne mraalɛ mɔɔ bɛwɔ ɛkɛ ɛnɛ la “zonle” ɛ?—Edw. 68:11.\nMƆƆ ƐNEE ATUADELƐ NE KILE LA\n4. Nwane a lile ɛtane mɔɔ agyalɛma mɔɔ lumua yɛle la anwo ɛzonle a?\n4 Bɛbizale Adam deɛmɔti ɔyɛle anzosesebɛ la, ɔbuale Gyihova kɛ: “Raalɛ ne mɔɔ ɛvale ye ɛmanle me la, yemɔ a vale manle me a, yɛɛ menlile a.” (Mɔl. 3:12) Adam kpole kɛ ɔbalie ye nvonleɛ yeado nu, na eza ɔvale ye ɛtane ne anwo ɛzonle ɔdole raalɛ ne nee Gyihova, Bɔvolɛ ne mɔɔ bɔle raalɛ ne la anwo zo! Adam nee Yive a vonle a, noko Adam a lile nwolɛ ɛzonle a. Yemɔti, ɛzoanvolɛ Pɔɔlo hɛlɛle kɛ, “ɛtane luale sonla ko [Adam] anwo zo a rale ewiade, na sonla ko ne ɛtane ne vale ewule rale.”—Wulo. 5:12.\n5. Duzu a alesama tumililɛ ɛmaa yela ali a?\n5 Seetan manle Adam nee Yive nyianle adwenle kɛ bɛngyia Gyihova kɛ bɛ Tumivolɛ. Ɛhye maa bɛbiza tumililɛ nwo kpuyia kɛ: Nwane a fɛta kɛ ɔdi tumi a? Amaa Gyihova abua kpuyia ɛhye la, yemaa alesama adenle bɛli tumi mekɛ ekyi. Boni a ɛvi nu ɛra a? Ngyegyelɛ ngome. Menli mɔɔ bo 100,000,000 la ɛwu konle nu wɔ ɛvolɛ ɛya ko mɔɔ ɛze la anu. Ɛhye le daselɛ mɔɔ di boa Baebolo nu edwɛkɛ ɛhye a: “Sonla ɔdaye ɔnlɛ ɔ nwo; sonla ɔdaye ɔnlɛ ye ngoane zo tumi.” (Gyɛ. 10:23) Ɛhye ati a, nɔhalɛ Keleseɛnema gyi Gyihova Tumililɛ ne anzi la.—Bɛgenga Mrɛlɛbulɛ 3:5, 6.\n6. Kɛzi bɛbu mraalɛ wɔ ɛleka bie mɔ ɛ?\n6 Mraalɛ nee mrenya kɔsɔɔti nwu amaneɛ wɔ ewiade ɛhye mɔɔ Seetan a di zo la anu. (Nolo. 8:9; 1 Dwɔn 5:19) Mraalɛ boka menli mɔɔ bɛta bɛku bɛ kpalɛ la anwo. Kɛ neazo la, ɛye mraalɛ nsa biala a, nuhua ko ahu anzɛɛ ye mgbɔnla ɛyɛ ye basabasa ɛlɛ. Wɔ amaamuo dɔɔnwo anu, bɛbu mrenya bɛtɛla mraalɛ ɔluakɛ bɛsuzu kɛ mrenya nyi a bɛnea bɛ awovolɛ na bɛwo bɛmaa abusua ne. Wɔ ɛleka bie mɔ noko, bɛbu mraalɛ kɛ bɛ nwo ɛngyia yemɔti bɛnrenzɛ bɛ a ɛnee bɛye bɛ bɛgua.\n7. Duzu mɔlebɛbo a Nyamenle vale manle nrenya nee raalɛ mɔɔ bɛlumua la ɛ?\n7 Gyihova anye ɛnlie mraalɛ mɔɔ bɛyɛ bɛ basabasa la anwo. Ɔ nee mraalɛ di ye wɔ adenle kɛnlɛma zo yɛɛ ɔbu bɛ kpalɛ. Kɛzi Gyihova bu mraalɛ la da ali wɔ kɛzi ɔbɔle Yive la anu, yeambɔ ye kɛ Adam akɛlɛ, na emomu, boavolɛ mɔɔ fɛta. Ɛhye ati, wɔ ninyɛnebɔlɛ kenle nsia ne azo, “Nyamenle nwunle kɛ debie biala mɔɔ yeyɛ la le kpalɛ kpole.” (Mɔl. 1:31) Nɔhalɛ, “debie biala” mɔɔ Gyihova yɛle la “le kpalɛ kpole.” Ɔmanle mrenya nee mraalɛ amuala mɔlebɛbo kpalɛ!\nMRAALƐ MƆƆ ƐNEE GYIHOVA GYI BƐ NZI LA\n8. (a) Ka alesama subane nwo edwɛkɛ. (b) Nwane mɔ a Nyamenle boa bɛ a?\n8 Alesama subane bɔle ɔ bo zɛkyele wɔ Yidɛn atuadelɛ ne anzi, na ɛnɛ yemɔ bɛnga. Baebolo ne hanle kɛ “awieleɛ mekɛ ne anu,” menli bala subane ɛtane ali. (2 Tem. 3:1-5) Noko wɔ alesama tetedwɛkɛ nu, ‘Tumivolɛ Awulae Gyihova’ ɛhɔ zo ɛboa mrenya nee mraalɛ mɔɔ fa bɛ rɛle wula ye nu, bɛdi ye mɛla zo, na bɛfa ye bɛyɛ bɛ Tumivolɛ la dahuu.—Bɛgenga Edwɛndolɛ 71:5.\n9. Menli nyɛ a nyianle bɛ ti wɔ Azuyilɛ ne anu a, na kɛmɔti ɛ?\n9 Wɔ Nowa mekɛ zo, Gyihova vale Azuyilɛ zɛkyele ɛtanevolɛma amuala, menli ekyi bie a nyianle bɛ ti a. Saa ɛnee Nowa amediema mrenya nee mraalɛ tɛte aze wɔ zɔhane mekɛ ne a, bɛdabɛ noko bɛwule wɔ Azuyilɛ ne anu. (Mɔl. 5:30) Noko mrenya nee mraalɛ mɔɔ nyianle bɛ ti wɔ Azuyilɛ ne anu la dodo sɛ. Menli mɔɔ nyianle bɛ ti la a le Nowa, ɔ ye, bɛ mra mrenya nsa ne, nee bɛ ye mɔ. Bɛnyianle ngoane ɔluakɛ bɛzulole Nyamenle na bɛyɛle ye ɛhulolɛdeɛ. Alesama mgbe mgbe mɔɔ kɛkala de aze la kɔsɔɔti vi menli mɔtwɛ ɛhye mɔɔ Gyihova liele bɛ ngoane la anu.—Mɔl. 7:7; 1 Pita 3:20.\n10. Kɛzi Gyihova yilale tete selɛma ne aye mɔ mɔɔ ɛnee sulo ye la ɛ?\n10 Ɛvolɛ dɔɔnwo anzi, Nyamenle boale tete selɛma aye mɔ mɔɔ ɛnee sulo ye la, yɛɛ ɔbɔle bɛ nwo bane. Bɛanyɛ adendɛbɛnzoabo yemɔti Gyihova yilale bɛ. (Dwuudu 16) Ɔbayɛ se kɛ yɛbaha kɛ Ebileham aye Sɛla mɔɔ bu debie la dendɛle ɔ nzo abo wɔ mekɛ mɔɔ ɛnee ɔwɔ kɛ bɛfi Yule mɔɔ ɛkɛ ne yɛ fɛ na bɛkɔtɛnla ndanlɛ sua nu kɛ nyɛvolɛ wɔ manle gyɛne zo la. Emomu, ‘Sɛla yɛle tieyɛ manle ɔ hu Ebileham na ɔvɛlɛle ye ɔ menle.’ (1 Pita 3:6) Suzu Relɛbɛka mɔɔ ɛnee le ahyɛlɛdeɛ mɔɔ vi Gyihova nee yelɛ kpalɛ la noko anwo. Tɛ mgbane a ɔ hu Ayezeke ‘hulole ye somaa, manle ɔ rɛle kyekyele na ɔ rɛle vile ɔ nli ewule ne la.’ (Mɔl. 24:67) Nea kɛzi ɔle nyilalɛ kpole kɛ ɛnɛ, mraalɛ mɔɔ bɛsulo Nyamenle kɛ Sɛla nee Relɛbɛka la boka Nyamenle menli ne anwo a!\n11. Kɛzi Hibulu mraalɛ nwiɔ lale akɛnrasesebɛ ali ɛ?\n11 Mɔɔ ɛnee Yizilayɛma le ngɛkɛlɛ wɔ Yigyibiti la, bɛrayɛle maanle kpole, yemɔti Falo lile mɛla kɛ bɛhu Hibulunli adɔma biala mɔɔ le nrenya la. Noko ɛnee Yizilayɛ mraalɛ nwiɔ a gyi mraalɛ mɔɔ die awolɛ ne la ati a. Bɛfɛlɛ bɛ Hyɛfela nee Pua. Bɛanli Falo mɛla ne azo. Bɛlale akɛnrasesebɛ ali, ɔluakɛ bɛzulole Gyihova bɛdɛlale Falo. Ɔlua zo Nyamenle manle bɛbɔle ɛdane.—Ade. 1:15-21.\n12. Duzu a ɔhyia kɛ yɛnwu ye wɔ Dɛbola nee Gyeeyɛle anwo a?\n12 Wɔ Yizilayɛ ndɛnebuavolɛma mekɛ ne anu, Nyamenle kpale Dɛbola kɛ ngapezonli raalɛ. Dɛbola manle ndɛnebuavolɛ Balake anwosesebɛ yɛɛ ɔboale ɔmanle Yizilayɛma nyianle bɛ ti wɔ bɛ agbɔvolɛ sa nu, noko eza ɔhanle kɛ, tɛ Balake a banyia Keenama mɔɔ bɛbali bɛ nwo zo konim la anwo nganvolɛ ne a, ɔluakɛ Gyihova baye Keenama sogya kpanyinli Sesɛla “amaa raalɛzinli.” Ɛhye rale nu amgba wɔ mekɛ mɔɔ raalɛ bie mɔɔ ɔnle Yizilayɛnli mɔɔ bɛfɛlɛ ye Gyeeyɛle hunle Sesɛla la.—Maa. 4:4-9, 17-22.\n13. Duzu a Baebolo ne ka ye wɔ Abegeli anwo a?\n13 Eza suzu raalɛ nɔhavo Abegeli mɔɔ dɛnlanle aze ɛvolɛ mɔɔ bo 1,100 na bɛawo Kelaese la anwo. Baebolo ne ka ɔ nwo edwɛkɛ kɛ ɔze nrɛlɛbɛ, noko ɔ hu Neebale le nzisi, sonlamgbane yɛɛ koasea. (1 Sam. 25:2, 3, 25) Ɛnee Devidi nee ye menli ne ɛbɔ Neebale mboane nee ye sonvolɛma anwo bane, noko mekɛ mɔɔ bɛbizale ye moalɛ la, “ɔbɔle bɛ aholoba,” yeammaa bɛ debie biala. Ɛhye yɛle Devidi nyane kpalɛ yemɔti ɔyɛle kɛ ɔkahu Neebale nee ye awuke nu mrenya kɔsɔɔti. Abegeli dele ɛhye ala la, ɔyɛle ye ndɛ ɔvale kpanwo nee nwanye ɔhɔmanle Devidi nee ye menli ne amaa bɛanga mogya bɛangua. (1 Sam. 25:8-18) Nzinlii, Devidi zele Abegeli kɛ: “Ayɛlɛyelɛ ɛha [Gyihova], Yizilayɛ Nyamenle ne, mɔɔ zoanle wɔ kɛ ɛnɛ demua ye ɛ nee me ɛyia la.” (1 Sam. 25:32) Mɔɔ Neebale wule la, Devidi gyale Abegeli.—1 Sam. 25:37-42.\n14. Duzu gyima a Hyalɛm amra mraalɛ ne boale manle bɛyɛle a, na kɛzi Keleseɛne mraalɛ ɛlɛyɛ mɔɔ bɛyɛle la bie ɛnɛ ɛ?\n14 Mekɛ mɔɔ Babelɔnma zɛkyele Gyɛlusalɛm nee ye ɛzonlenlɛ sua ne wɔ 607 K.Y.M. la, mrenya, mraalɛ, nee ngakula dɔɔnwo wule. Nihɛmaya nleanle manle bɛdole suakpole ne bane ne bieko wɔ ɛvolɛ 455 K.Y.M. Menli mɔɔ boale la bie mɔ a le Hyalɛm, mɔɔ ɛnee sie Gyɛlusalɛm maanzinli ne foa ko la amra mraalɛ ne mɔ. (Nih. 3:12) Bɛvile bɛ ɛhulolɛ nu bɛyɛle gyima mɔɔ menli ɛmbu ye la. Nea kɛzi yɛ nye sɔ Keleseɛne mraalɛ dɔɔnwo mɔɔ fa anyelielɛ boa teokelase suazilɛ wɔ ndenle ngakyile zo ɛnɛ la ɛ!\nMRAALƐ MƆƆ ZONLENLE NYAMENLE WƆ ƐVOYA MƆƆ LUMUA ANU LA\n15. Nwolɛ adenle titile boni a Gyihova vale manle Mɛle a?\n15 Wɔ ɛvoya ne mɔɔ lumua yɛ mekɛ ye anu, Gyihova vale nwolɛ adenle titile bie mɔ manle mraalɛ wɔ ye ɛzonlenlɛ nu. Bɛ nuhua ko a le Mɛle mɔɔ ɛnee ɛnze nrenya la. Mekɛ mɔɔ ɛnee Dwosefi nee ye ɛyɛ agyalɛ ngyehyɛleɛ na bɛtɛgyale la, sunsum nwuanzanwuanza ne manle ɔnrenzɛle. Kɛmɔti a Nyamenle kpale ye kɛ ɔyɛ Gyisɛse ɔ nli ɛ? Ɔbayɛ kɛ ɛnee ɔlɛ subane ngɛnlɛma mɔɔ baboa ye yeamaa yeatete ɔ ra ne a. Nea nwolɛ adenle mɔɔ ɔnyianle kɛ sonla kpole mɔɔ ɛdɛnla azɛlɛ ye azo ɛlɛ la ɔ nli a!—Mat. 1:18-25.\n16. Maa neazo mɔɔ kile kɛzi Gyisɛse nee mraalɛ lile la.\n16 Gyisɛse nee mraalɛ lile ye boɛ. Yɛva raalɛ ne mɔɔ ɛnee yedudu mogya ɛvolɛ 12 la kɛ neazo. Ɔbule Gyisɛse anzi ɔzɔle ye tɛladeɛ ne anu. Kɛ anrɛɛ Gyisɛse badea ye la, ɔzele ye kɛ: “Me ra raalɛ, wɔ diedi ɛlie wɔ ngoane. Fa anzonudwolɛ kɔ na wɔ ewule ne ɛhɔ bɔkɔɔ.”—Maake 5:25-34.\n17. Nwanwane debie boni a zile ɛvolɛ 33 Y.M. Pɛntekɔso kenle ne a?\n17 Mraalɛ bie mɔ zonlenle Gyisɛse nee ye ɛzoanvolɛ ne mɔ. (Luku 8:1-3) Na wɔ ɛvolɛ 33 Y.M. Pɛntekɔso kenle ne, mrenya nee mraalɛ 120 a nyianle Nyamenle sunsum ne a. (Bɛgenga Gyima ne 2:1-4.) Bɛhanle sunsum nu ahyɛlɛdeɛ ɛhye anwo edwɛkɛ kɛ: “Mebawola [Gyihova ɛne] me Sunsum ne meagua awie biala anwo zo: bɛ mra mrenya nee bɛ mra mraalɛ baha me nrɛlaleɛ ne . . . mebawola me Sunsum ne meagua sonvolɛ mrenya nee mraalɛ anwo zo.” (Dww. 2:28, 29) Nyamenle luale zɔhane ahyɛlɛdeɛ ne mɔɔ ɔvale ɔmanle wɔ Pɛntekɔso kenle ne la azo ɔlale ye ali kɛ yeye ye banebɔlɛ yevi Yizilayɛma mɔɔ ɛkpɔkye la anwo zo yehɔ ‘Nyamenle Yizilayɛ’ ne mɔɔ mrenya nee mraalɛ a wɔ nu la anwo zo. (Gal. 3:28; 6:15, 16) Felepe amra mraalɛ nna ne boka Keleseɛne mraalɛ mɔɔ yɛle ɛzonlenlɛ gyima ne wɔ ɛvoya ne mɔɔ lumua anu la anwo.—Gyi. 21:8, 9.\nMRAALƐ NE MƆ “ZONLE”\n18, 19. (a) Nwolɛ adenle boni a Nyamenle ɛva ɛmaa mrenya nee mraalɛ wɔ nɔhalɛ ɛzonlenlɛ nu a? (b) Duzu a edwɛndovo ne hanle ye wɔ mraalɛ mɔɔ ka edwɛkɛ ne la anwo a?\n18 Mɔɔ 1800 ne mɔ ɛlɛkɔ ye awieleɛ la, mrenya nee mraalɛ ekyi bie ala a hilele nɔhalɛ ne anwo anyelielɛ a. Bɛmɛ a bɛlumuale bɛdabɛ mɔɔ bɛlɛmaa Gyisɛse ngapezo ɛhye ara nu ɛnɛ la anyunlu a: “Bɛbabɔ Edwɛkpa ɛhye mɔɔ fane Anwuma Belemgbunlililɛ ne anwo la nolo wɔ aleɛabo amuala, amaa yeayɛ daselɛlilɛ yeamaa aleɛabo amra kolaa na awieleɛ ne ara.”—Mat. 24:14.\n19 Ɛnɛ, zɔhane Baebolo Sukoavoma ekyi ne ɛrayɛ Gyihova Alasevolɛ mɔɔ bɛbo 8,000,000. Menli gyɛne mɔɔ bo 11,000,000 la noko kile Baebolo ne nee yɛ gyima ne anwo anyezɔlɛ ɔlua Gyisɛse ewule Ngakyelɛlilɛ ne mɔɔ bɛba ye ɛvolɛ biala la azo. Wɔ maanle dɔɔnwo anu, menli ɛhye mɔ dodo ne le mraalɛ. Eza wɔ ewiade amuala, mraalɛ mɔɔ bɛbo 1,000,000 la le Belemgbunlililɛ ne anwo mekɛ kɔsɔɔti nolobɔvoma. Gyihova ɛmaa mraalɛ nwolɛ adenle titile wɔ ye ɛzonlenlɛ nu. Ɛhye maa edwɛndovo ne edwɛkɛ ne ba nu: “Awulae dendɛle tumi nu; na [mraalɛ] mɔɔ vale edwɛkɛ ne hɔle la zonle.”—Edw. 68:11.\nMraalɛ mɔɔ bɛlɛbɔ edwɛkpa ne nolo la “zonle” (Nea ɛdendɛkpunli 18, 19)\nNYILALƐ DƆƆNWO WƆ ƐKƐ MAA MRAALƐ MƆƆ SONLE NYAMENLE LA\n20. Nwane mɔ a ɔwɔ kɛ yɛsukoa bɛ nwo debie a?\n20 Mekɛ ɛnrɛmaa adenle yɛnrɛzuzu mraalɛ nɔhavoma dɔɔnwo mɔɔ bɛ nwo kɛlɛtokɛ wɔ Baebolo ne anu la anwo kɛkala. Noko, yɛ muala yɛbahola yɛazukoa bɛ nwo debie wɔ Baebolo ne nee yɛ mbuluku ne mɔ anu. Kɛ neazo la, yɛbahola yɛadwenledwenle Wulutu nɔhalɛlilɛ ne anwo. (Wulu. 1:16, 17) Saa yɛkenga Belemgbunli raalɛ Ɛseta anwo edwɛkɛ a, ɔbamaa yɛ diedi ne anu amia. Mraalɛ zɛhae mɔ mɔɔ yɛbazukoa bɛ nwo debie wɔ yɛ nɔsolɛ Abusua Ɛzonlenlɛ ne abo la, baboa yɛ. Saa yɛtɛgyale noko a, yɛ ngome yɛbahola yɛazukoa bɛ nwo debie.\n21. Kɛzi mraalɛ mɔɔ sulo Nyamenle la ɛli nɔhalɛ ɛmaa ye wɔ ngyegyelɛ mekɛ nu ɛ?\n21 Yɛnwu kɛ Gyihova yila mraalɛ mɔɔ fa nɔhalɛlilɛ yɛ daselɛlilɛ gyima ne la yɛɛ ɔboa bɛ wɔ sɔnea mekɛ nu. Neazo ɛne, wɔ Nazi nee Komunis tumililɛ ne anu, mraalɛ dɔɔnwo gyinlanle bɛ munli nu ɔnva nwo kɛ bɛbole bɛ na bie mɔ wule ɔlua tieyɛ mɔɔ bɛyɛle bɛmanle Nyamenle la ati. (Gyi. 5:29) Kɛmɔ ɛnee ɔde ye wɔ tete ne la, ɛnɛ, Keleseɛne mraalɛ nee bɛ gɔnwo mɔ diedima gyi Nyamenle tumililɛ ne anzi. Ɛhye ati, Gyihova ɛzɔ bɛ sa fema ne anu kɛmɔ ɔyɛle tete Yizilayɛma la na ɔlɛse bɛ kɛ: “Bɛmmasulo na mebaboa bɛ.”—Aye. 41:10-13.\n22. Nyilalɛ boni a yɛ nye la kɛ yɛbanyia ye kenlebie a?\n22 Ɔnrɛhyɛ, mrenya nee mraalɛ mɔɔ sulo Nyamenle la bamaa azɛlɛ ne ayɛ paladaese na bɛaboa bɛdabɛ mɔɔ bɛbadwazo bɛ la bɛamaa bɛazukoa Gyihova bodane ne mɔ anwo debie. Kolaa na zɔhane mekɛ ne adwu la, saa yɛle mrenya anzɛɛ mraalɛ a, bɛmaa yɛbu adenle mɔɔ yɛnyia kɛ ‘yɛbabɔ nu yɛazonle’ la kɛ ɔsonle bolɛ kpole kpalɛ.—Zɛf. 3:9.


Luku 15 | Yintanɛte Zo Baebolo | Ewiade Fofolɛ Ngilebɛbo\nBoane ne mɔɔ minlinle la anwo ndonwo (1-7)\nDelakema ne mɔɔ minlinle la anwo ndonwo (8-10)\nKakula nrenyia ne mɔɔ minlinle la anwo ndonwo (11-32)\n15 Ɛnee adwuledievolɛma nee ɛtanevolɛma kɔsɔɔti ta ba ɔ nwo ɛkɛ ne batie ye. 2 Na Falasiima nee mɛla kilehilevolɛma ne mɔ hɔle zo dendɛle bɛ nzo abo kɛ: “Nrenyia ɛhye die ɛtanevolɛma na ɔ nee bɛ di aleɛ.” 3 Akee ɔhanle ndonwo ɛhye ɔhilele bɛ kɛ: 4 “Bɛ nuhua boni a lɛ mboane 100 na nuhua ko minli a, ɔnrɛgyakyi 99 ne wɔ fienemgbole ne anu na ɔnrɛhɔkpondɛ ko ne mɔɔ ɛminli la kɔkpula kɛ ɔkɛnwu ye ɛ? 5 Na saa ɔnwu ye a ɔfa ye ɔto ɔ kɔme zo na ɔ nye die. 6 Saa ɔba sua nu a, ɔfɛlɛvɛlɛ ɔ gɔnwo mɔ nee ye kpalɛzoamra na ɔka ɔkile bɛ kɛ, ‘Bɛmaa yɛlie yɛ nye, ɔluakɛ menwu me boane ne mɔɔ minlinle la.’ 7 Meka meahile bɛ kɛ zɔhane ala a anyelielɛ bara anwuma wɔ ɛtanevolɛ ko mɔɔ kɛnlu ɔ nwo la anwo tɛla tenlenema 99 mɔɔ bɛngyia anlubɛnwo la a. 8 “Anzɛɛ raalɛ boni a lɛ delakema* bulu na ko minli a, ɔnrɛzɔ kɛnlaneɛ na ɔnrɛkpoa ye sua ne anu na ɔnrɛkpondɛ ye kpalɛ kɔkpula kɛ ɔkɛnwu ye ɛ? 9 Na saa ɔnwu ye a, ɔfɛlɛvɛlɛ ɔ gɔnwo mɔ* nee ye kpalɛzoamra na ɔka kɛ, ‘Bɛmaa yɛlie yɛ nye ɔluakɛ menwu me delakema ne mɔɔ minlinle la.’ 10 Meka meahile bɛ kɛ zɔhane ala a, Nyamenle anwumabɔvolɛma di fɛlɛko wɔ ɛtanevolɛ ko mɔɔ kɛnlu ɔ nwo la anwo a.” 11 Akee ɔhanle kɛ: “Ɛnee nrenyia bie lɛ mralɛ mrenyia nwiɔ. 12 Na kakula ne zele ye papa kɛ, ‘Egya, fa me agyapadeɛ ɛdeɛ maa me.’ Yemɔti ɔhyɛle ye ninyɛne ne ɔmaanle bɛ. 13 Mekɛ ekyi guale nu la, ralɛ nrenyia kakula ne boɔboale ye ninyɛne ne amuala anloa na ɔhɔle maanle bie mɔɔ wɔ moamoa la azo na ɔbɔle ɛbɛla mgbane mgbane ɔzɛkyele ye agyapadeɛ ne. 14 Mɔɔ ɔzɛkyele ye debie biala ɔwiele la, ɛhɔne kpole bie zile maanle zɔhane anu, na ɔ nwo hyelele ye. 15 Akee ɔvale ɔ nwo ɔhɔbɔle maanle ne anu sonla ko anwo, na ɔvale ye ɔhɔle ye ɛya nu kɛ ɔhɔnlea agbolike. 16 Na ɔ ti akunlu rale agbolike ne mɔ aleɛ ne mɔɔ bɛdi la azo, noko awie biala amaa ye ɛhwee. 17 “Mekɛ mɔɔ ɔ nye rale ɔ nwo zo la, ɔhanle kɛ: ‘Nea kɛ aleɛ ɛbu me ze ɛkpafoma dɔɔnwo ne anwo zo ɛ, yemɔ a mela ɛke mɔɔ ɛhɔne ɛlɛku me la! 18 Mebadwazo meahɔ me papa anwo lɔ na meaha meahile ye kɛ: “Egya meyɛ ɛtane metia Nyamenle nee ɛdawɔ. 19 Menfɛta kɛ ɛkɛvɛlɛ me ɛ ra bieko. Fa me yɛ wɔ ɛkpafoma ne anu ko.”’ 20 Yemɔti ɔdwazole na ɔhɔle ye papa anwo lɔ. Mekɛ mɔɔ ɔlua moamoa mɔɔ ɔlɛba la, ye papa nwunle ye na ɔ nwo yɛle ye alɔbɔlɛ, na ɔnriandile ɔhɔyɛle ye atuu* na ɔvole ɔ nloa anwo. 21 Akee ɔ ra ne zele ye kɛ, ‘Egya meyɛ ɛtane metia Nyamenle nee ɛdawɔ. Menfɛta kɛ ɛkɛvɛlɛ me ɛ ra bieko.’ 22 Noko papa ne hanle hilele ye ngɛkɛlɛ ne mɔ kɛ, ‘Bɛha bɛ nwo bɛva tɛladeɛ kpalɛ bɛrawula ye, na bɛva kpɔdelera bɛwula ɔ sa na bɛva mgbɔlaboa bɛwula ye. 23 Eza bɛva ɛnlankɛ ralɛ mɔɔ ɛlɔ la bɛrahu ye bɛmaa yɛli na yɛlie yɛ nye, 24 ɔluakɛ me ra ɛhye wule na yera ngoane nu bieko, ɔminlinle na bɛnwu ye.’ Na bɛbɔle ɔ bo bɛliele bɛ nye. 25 “Ɛnee ɔ ra kpanyinli ne ɛhɔ ɛbɔ nu, na mɔɔ ɔlɛba na ɔbikyele sua nu la, ɔdele edwɛne nee agolezilɛ ne. 26 Yemɔti ɔvɛlɛle sonvolɛma ne mɔ ko na ɔbizale ye mɔɔ ɛlɛkɔ zo la. 27 Ɔzele ye kɛ, ‘Ɛ diema ne ɛ ra na wɔ papa ɛhu ɛnlankɛ ralɛ mɔɔ ɛlɔ la ɔluakɛ yezia yera yɛɛ ɔte kpɔkɛ.’* 28 Noko ɔvale ɛya na yeangulo kɛ ɔbawolo ɛkɛ. Yemɔti ye papa vindele na ɔbɔle ɔ bo ɔbodole ye. 29 Ɔbuale ye papa kɛ, ‘Nea! Meva ɛvolɛ dɔɔnwo mezonle wɔ na kenle ko bɔbɔ ɛnle ɛkɛ mɔɔ meandie wɔ edwɛkɛ a, noko ɛtɛmaanle me abɔnkye ekyi ko bɔbɔ kɛ me nee me gɔnwo mɔ yɛva yɛlie yɛ nye. 30 Noko ɛ ra ɛhye mɔɔ ɔ nee tuutuuma ɛzɛkye wɔ ninyɛne rale ala la, wɔhu ɛnlankɛ ralɛ mɔɔ ɛlɔ la wɔmaa ye.’ 31 Na ɔzele ye kɛ, ‘Me ra, wɔmɔ ɛ nee me a wɔ ɛke dahuu a na debie biala mɔɔ melɛ la le wɔ ɛdeɛ. 32 Noko ɔwɔ kɛ yɛdie yɛ nye na yɛdi fɛlɛko ala, ɔluakɛ ɛ diema ne wule na yera ngoane nu bieko; ɔminlinle na bɛnwu ye.’”\n^ Delakema ko le kenle ko ahatualɛ mɔɔ bɛhyɛ nu nna la anu nsa.\n^ Anzɛɛ “ɔ gɔnwo mɔ mraalɛ.”\n^ Anzɛɛ “ɔhɔbɛkale ɔ kɔme.”\n^ Anzɛɛ “ɔ nwo kɔlɔɔnwo.”


Dwɔhyua 10 | Yintanɛte Zo Baebolo | Ewiade Fofolɛ Ngilebɛbo\nYizilayɛma honle liele Gebɛyɛnoma (1-7)\nGyihova honle maanle Yizilayɛ (8-15)\nEzuawolɛ dɔle guale agbɔvolɛ mɔɔ ɛlɛnriandi la anwo zo (11)\nSɛnzɛne ne gyinlanle zo (12-14)\nBɛhunle arelemgbunli nnu ne mɔɔ rale bɛ nwo zo la (16-28)\nBɛho bɛva azuamgbole mɔɔ wɔ nyiakɛ la (29-43)\n10 Mekɛ mɔɔ Gyɛlusalɛm Belemgbunli Adonae-zidɛke dele kɛ Dwɔhyua ɛho ɛva Eyae na yezɛkye ye bɔkɔɔ na yeyɛ Eyae nee ye belemgbunli ne+ kɛ mɔɔ ɔyɛle Gyɛleko nee ye belemgbunli ne,+ nee kɛzi Gebɛyɔnoma nee bɛ ɛyɛ anzodwolɛ ngyekyeleɛ+ na bɛ nee bɛ de la, 2 ye ahonle dule kpole kpalɛ,+ ɔluakɛ Gebɛyɔn le suakpole kɛ arelemgbunli azuamgbole ne mɔ anu ko la. Ɔle kpole ɔtɛla Eyae,+ yɛɛ zolɛ mrenyia kɔsɔɔti ze konle nye zo. 3 Ɔti Gyɛlusalɛm Belemgbunli Adonae-zidɛke maanle bɛhɔhanle bɛhilele Hibulɔn+ Belemgbunli Hoham, Gyaamɔto Belemgbunli Paelam, Leekehye Belemgbunli Gyafaya yɛɛ Ɛgelɔn Belemgbunli+ Dibɛ kɛ: 4 “Bɛraboa me bɛmaa yɛho yɛtia Gebɛyɔnoma, ɔluakɛ bɛ nee Dwɔhyua nee Yizilayɛma ɛyɛ anzodwolɛ ngyekyeleɛ.”+ 5 Yemɔti Amɔlema+ arelemgbunli nnu ne—Gyɛlusalɛm belemgbunli, Hibulɔn belemgbunli, Gyaamɔto belemgbunli, Leekehye belemgbunli yɛɛ Ɛgelɔn belemgbunli ne nee bɛ ɛlɔne ne mɔ hanle bɛ nwo bɔle nu na bɛhɔyɛle bɛ azokoɛleɛ kɛ bɛ nee Gebɛyɔnoma kaho. 6 Akee Gebɛyɔnoma maanle bɛhɔhanle bɛhilele Dwɔhyua wɔ Gelegale azokoɛleɛ+ ne kɛ: “Mmagyakyi wɔ ngɛkɛlɛ.*+ Bɛla ndɛndɛ! Balie yɛ na boa yɛ! Amɔlema arelemgbunli ne mɔ mɔɔ wɔ awoka ne mɔ azo la ɛra kɛ bɛ nee yɛ baho.” 7 Ɔti Dwɔhyua nee ye kovolɛma nee ye konle nu katakyiema ne kɔsɔɔti+ vi Gelegale hɔle. 8 Gyihova zele Dwɔhyua kɛ: “Mmasulo bɛ,+ ɔluakɛ meva bɛ mewula ɛ sa nu.+ Bɛ nuhua ko bɔbɔ ɛnrɛhola ɛnrɛgyinla ɛ nyunlu.”+ 9 Dwɔhyua nee ye ɛlɔne ne vi Gelegale diale nɔe ne amuala na bɛrale bɛ agbɔvolɛ ne mɔ anwo zo mɔɔ bɛ nye ɛnla a. 10 Gyihova maanle bɛ nye zo danle bɛ wɔ Yizilayɛma anyunlu,+ na bɛhunle bɛ nuhua dɔɔnwo wɔ Gebɛyɔn, bɛdoale bɛ wɔ adenle ne mɔɔ fo kɔ Bɛte-hɔlɔn la azo na bɛhunle bɛ too bɛhɔdwule Azika nee Makidaa. 11 Mekɛ mɔɔ bɛlɛnriandi bɛavi Yizilayɛma anyunlu na bɛhɔdwule Bɛte-hɔlɔn ndololeɛ nu la, Gyihova maanle ezuawolɛ mgbole vi anwuma dɔle guale bɛ nwo zo too ɔhɔdwule Azika na bɛwule. Nɔhalɛ nu, bɛdabɛ mɔɔ ezuawolɛ ne hunle bɛ la zonle tɛla bɛdabɛ mɔɔ Yizilayɛma vale konle dadeɛ hunle bɛ la. 12 Kenle mɔɔ Gyihova hunle Amɔlema wɔ Yizilayɛma anye zo la, Dwɔhyua hanle hilele Gyihova wɔ Yizilayɛma anyunlu kɛ: “Sɛnzɛne, gyinla zo+ wɔ Gebɛyɔn,+“Siane, gyinla zo wɔ Ayegyalɔn Bɔnza ne anu!” 13 Ɔti sɛnzɛne ne gyinlanle yɛɛ siane ne noko andu ɔ bo hɔkpulale kɛ maanle ne lile bɛ agbɔvolɛ nzenralɛ la. Asoo bɛtɛkɛlɛle ye wɔ Gyeehya buluku ne+ anu ɔ? Sɛnzɛne ne gyinlanle zo wɔ anwomanyunlu na yeanyɛ ye ndɛndɛ yeangɔdɔ wɔ asɛɛ kenle ko ne amuala anu. 14 Kenle zɛhae bie ɛtɛbale ɛlɛ, bie ɛnli ɔ nyunlu anzɛɛ ɔ nzi, mɔɔ Gyihova diele sonla ne a,+ ɔluakɛ ɛnee Gyihova ɛlɛko amaa Yizilayɛ.+ 15 Ɛhye anzi, Dwɔhyua nee Yizilayɛma amuala ziale hɔle azokoɛleɛ ne wɔ Gelegale.+ 16 Mekɛ zɔhane, arelemgbunli nnu ne nriandile na bɛhɔveale Makidaa+ bolɛ bɔne ne anu. 17 Na bɛhɔhanle bɛhilele Dwɔhyua kɛ: “Bɛnwu kɛ arelemgbunli nnu ne vea Makidaa+ bolɛ bɔne ne anu.” 18 Ɔti Dwɔhyua hanle kɛ: “Bɛhundo awolɛ mgbole bɛnyi bɔne ne anloa na bɛmaa menli ɛzinza bɛ. 19 Noko ɔwɔ kɛ bɛdabɛ mɔɔ bɛha la kɔ bɛ nyunlu. Bɛdoa bɛ agbɔvolɛ ne mɔ na bɛhu bɛ.+ Bɛmmamaa bɛwolo bɛ azuamgbole ne mɔ azo, ɔluakɛ Gyihova bɛ Nyamenle ne ɛva bɛ ɛwula bɛ sa nu.” 20 Mɔɔ Dwɔhyua nee Yizilayɛma hunle bɛ nuhua dɔɔnwo la anzi, mɔɔ asɛɛ bɛbɔ bɛ bo zo, na ɔhale bɛdabɛ mɔɔ bɛ sa anga bɛ na bɛnriandile bɛhɔwolole azuamgbole mɔɔ bɛlie nwolɛ bane la azo la, 21 menli ne amuala ziale hɔle Dwɔhyua ɛkɛ ne anzodwolɛ nu wɔ Makidaa azokoɛleɛ ne. Awie biala angola anga edwɛkɛ* antia Yizilayɛma. 22 Akee Dwɔhyua hanle kɛ: “Bɛbuke bolɛ bɔne ne na bɛye arelemgbunli nnu ne bɛvi bɔne ne anu bɛrɛlɛ me.” 23 Ɔti bɛyele arelemgbunli nnu ɛhye mɔ bɛvile bolɛ bɔne ne anu bɛrɛlɛle ye: Gyɛlusalɛm belemgbunli ne, Hibulɔn belemgbunli ne, Gyaamɔto belemgbunli ne, Leekehye belemgbunli ne yɛɛ Ɛgelɔn belemgbunli ne.+ 24 Mekɛ mɔɔ bɛvale arelemgbunli ɛhye mɔ bɛrɛlɛle Dwɔhyua la, ɔvɛlɛle Yizilayɛ mrenyia kɔsɔɔti na ɔzele menli mɔɔ li ɛlɔne ne ati mɔɔ ɔ nee bɛ hɔle la kɛ: “Bɛrɛla bɛ nyunlu. Bɛva bɛ gyakɛ bɛziezie arelemgbunli ɛhye mɔ akɔme anzi.” Ɔti bɛrale bɛ nyunlu na bɛvale bɛ gyakɛ bɛzieziele bɛ kɔme anzi.+ 25 Akee Dwɔhyua zele bɛ kɛ: “Bɛmmasulo yɛɛ bɛmmamaa bɛ ahonle tu.+ Bɛnyia akɛnrasesebɛ na bɛmaa bɛ nwo ɛyɛ se, ɔluakɛ ɛhye a Gyihova bava ayɛ bɛ kpɔvolɛma kɔsɔɔti mɔɔ bɛ nee bɛ baho la a.”+ 26 Akee Dwɔhyua hunle bɛ na ɔhendanle bɛ wɔ mbaka nnu azo, na bɛhendɛhendanle ɛkɛ ne too nɔsolɛ nu. 27 Mɔɔ sɛnzɛne ne hɔdɔle la, Dwɔhyua maanle bɛyele bɛ bɛvile mbaka ne mɔ azo+ na bɛvuandinle bɛ bɛguale bolɛ bɔne ne mɔɔ bɛhɔveale nu la anu. Akee bɛvale awolɛ mgbole bɛnyinle bolɛ bɔne ne anloa, na ɛhye mɔ tɛbɔ ɛkɛ badwu ɛnɛ. 28 Dwɔhyua honle vale Makidaa+ wɔ kenle zɔhane na ɔvale konle dadeɛ ɔhunle bɛ. Ɔhunle ye belemgbunli ne nee awie* biala mɔɔ wɔ ɛkɛ ne la mɔɔ ko bɔbɔ anga a.+ Ɔyɛle Makidaa belemgbunli+ ne kɛ mɔɔ ɔyɛle Gyɛleko belemgbunli ne la. 29 Akee Dwɔhyua nee Yizilayɛma kɔsɔɔti vi Makidaa hɔle Lebena+ na bɛ nee Lebenama hɔhonle. 30 Gyihova eza vale Lebena nee ye belemgbunli ne+ wulale Yizilayɛma asa anu, na bɛvale konle dadeɛ bɛhunle awie* biala mɔɔ wɔ ɛkɛ ne la mɔɔ bɛangyakyi sonla ko bɔbɔ a. Ɔti bɛyɛle ye belemgbunli ne kɛ mɔɔ bɛyɛle Gyɛleko belemgbunli ne+ ala la. 31 Ɛhye anzi, Dwɔhyua nee Yizilayɛma kɔsɔɔti vi Lebena hɔle Leekehye+ na bɛyɛle bɛ azokoɛleɛ wɔ ɛkɛ na bɛ nee bɛ honle. 32 Gyihova vale Leekehye wulale Yizilayɛma asa anu, na bɛhonle bɛvale sua ne wɔ kenle mɔɔ tɔ zo nwiɔ la azo. Bɛvale konle dadeɛ bɛzɛkyele sua ne nee awie* biala mɔɔ wɔ zolɛ la+ kɛ mɔɔ bɛyɛle Lebena la. 33 Gizɛ Belemgbunli+ Hɔlam hɔle kɛ ɔkaboa Leekehye, noko Dwɔhyua hunle ye nee ye menli ne mɔ mɔɔ ko bɔbɔ anga a. 34 Akee Dwɔhyua nee Yizilayɛma amuala vi Leekehye hɔle Ɛgelɔn+ na bɛyɛle bɛ azokoɛleɛ wɔ ɛkɛ na bɛ nee bɛ hɔhonle. 35 Bɛhonle bɛvale sua ne kenle ko zɔhane na bɛvale konle dadeɛ bɛhunle bɛ. Bɛhunle awie* biala mɔɔ wɔ ɛkɛ ne la wɔ kenle zɔhane kɛ mɔɔ bɛyɛle Leekehye+ ala la. 36 Ɛhye anzi, Dwɔhyua nee Yizilayɛma kɔsɔɔti vi Ɛgelɔn hɔle Hibulɔn+ na bɛ nee bɛ hɔhonle. 37 Bɛhonle bɛvale sua ne na bɛzɛkyele ye na bɛvale konle dadeɛ bɛhunle ye belemgbunli ne, menli mɔɔ wɔ azua mɔɔ zuozua ye la azo la nee awie* biala mɔɔ wɔ zolɛ la mɔɔ ko bɔbɔ anga a. Kɛ mɔɔ ɔyɛle Ɛgelɔn la, zɔhane ala a ɔzɛkyele ye nee awie* biala mɔɔ wɔ ɛkɛ ne la a. 38 Awieleɛ bɔkɔɔ ne, Dwɔhyua nee Yizilayɛma kɔsɔɔti ziale hɔle Dibɛ+ anwo zo na bɛ nee bɛ hɔhonle. 39 Ɔlile sua ne, ye belemgbunli ne yɛɛ azua mɔɔ zuozua ye la anwo zo konim, na bɛvale konle dadeɛ bɛhunle awie* biala+ mɔɔ ko bɔbɔ anga a.+ Ɔyɛle Dibɛ belemgbunli ne kɛ mɔɔ ɔyɛle Hibulɔn nee Lebena arelemgbunli ne mɔ la. 40 Dwɔhyua lile maanle mɔɔ wɔ awoka ne mɔ azo, Nɛgɛbe, Hyifɛla+ nee ndololeɛ ne mɔ anu yɛɛ bɛ arelemgbunli kɔsɔɔti anwo zo konim, bɛangyakyi sonla ko bɔbɔ; ɔzɛkyele debie biala mɔɔ die ɛnwomenle la+ kɛ mɔɔ Gyihova, Yizilayɛ Nyamenle ne hanle la.+ 41 Dwɔhyua lile bɛ nwo zo konim ɔvi Keedɛhye-baanea+ kɔdwu Gaza+ nee Gohyɛn+ azɛlɛ ne amuala azo too ɔhɔdwule Gebɛyɔn.+ 42 Dwɔhyua honle vale arelemgbunli ɛhye mɔ nee bɛ azɛlɛ ne wɔ mekɛ ko ne ala anu, ɔluakɛ ɛnee Gyihova, Yizilayɛ Nyamenle ne a ɛlɛko amaa Yizilayɛ a.+ 43 Akee Dwɔhyua nee Yizilayɛma amuala ziale rale Gelegale azokoɛleɛ ne.+\n^ Hibulu aneɛ nu, “Mmagua ɛ sa aze wɔ wɔ ngɛkɛlɛ ne mɔ anwo.”\n^ Hibulu aneɛ nu, “angola anzi ɔ tafinlima.”


Acts 21 in Noone\n1 Ɛ bee bo Baul gay bó le, mum nɛ fó lente ɛ̂ ŋguw e teytey, fɛse Kos. Ɛ bvú buy yuu, ɛ bese gɛn Lodɛs, ke nɛ fó, gɛn Batala.\n2 No bese buy jó, yɛn wvumvu ŋguw wvu ɛ̂ joo wvù to gɛne Fonishia le, mum ley jó no gɛne.\n3 Ɛ bese ke yɛn Sayblus e, cinɛ ɛbo ɛŋkoŋko, mum fey gɛn buy Taya, woŋ wvù Silia le fô ŋguw to nu keebvuse mwɛɛm.\n4 Ɛ bese gom bonyii bo mbee le, ɛ bee bó ce ɛdiuw ɛsooshwiy. Ɛ Keyoy ke Yuule ge ɛ bó tefe Baul lɛ fo wvú emom egɛn Jɛlusalɛm kɛ.\n5 Ɛ bee bó ke ce, ɛ diuu ke to kocɛn dì bese enɛ, ɛ bese mum jo je. Ɛ bó bocii bô bokɛ' bobole noo boom, ciinse bese buysɛn kelaante kedvu gɛn buy diuw joo yi baay e, ɛ bee bó tum ɛnvuw fokuse, bunle mum gaynɛn.\n6 Ɛ bese ley ɛ̂ ŋguw e, ɛ bó no tuu jim fô yew e.\n7 Ɛ bese mum nɛ Taya, jo je, gɛn buy Tolɛmay. Ɛ bee bo boom bo bwee wese le bo mbee le gaynɛn, ce diuu dimwaaŋ.\n8 Ɛ bvú buy yuu, ɛ bese nɛ, gɛn fɛse Kaysalia, gɛn yew dvu Filew wvù to ghane fewci diɛw Nyo', ɛ bee bó ce. Filew wvun to nu wee mwaaŋ ŋgoo bonyii bo bosooshwiy bò bó to baayɛɛ ba le.\n9 Wvú to kɛŋke boom bokɛnɛ bonɛw, ɛ bó baa kee wase bolemsɛ kɛ, ɛ bó to ké no seŋe ɛ̂ bonyii mwɛɛm mvù bó yuuke ɛ Nyo' jemyi.\n10 Ɛ bese no nu jó yî ɛdiuw e nteen, ɛ wee mvu wvù to ké no seŋe mwɛɛm mvù wvú yuuke ɛ Nyo' jemyi ke nɛ Judea bow to jó ɛ diee nu Agabus.\n11 Ɛ wvú ke to yɛn bese le, jo kecaw ke Baul e, kay bikaa biew bi wvú wvù Agabus e noo can ye dvú, mum tefe lɛ, “Keyoy ke Yuule gayte lɛ ɛ̀ nɛɛ no Bojuu bo Jɛlusalɛm nu ke ekay wee wvù kɛŋke kecaw kin nɛn, enya wvú can bonyii bò yaa nu kɛ Bojuu le.”\n12 Ɛ bese yuw nonɛn, ɛ bee bo bonyii bocii bò to nu fó no lɛke Baul lɛ fo wvú egɛn Jɛlusalɛm kɛ.\n13 Ɛ wvú tfuse lɛ, “Ben gee ɛ ɛ̀ nu la fin nɛn? Ben kee kɛ lɛ ben beele nɛn shiike fitele fiem e? Me nu ɛ nseyse ɛ ɛ̀ yaa nu kɛ keenley ncaw Jɛlusalɛm maaŋ kɛ. Me nu ɛ nseyse tɛn naa keeŋkpwe lo jó nje diee di Tata Jisos e.”\n14 No je to baa nu dvú keege ɛ́ wvú ekumɛn ŋkpwawcɛ we, ɛ bese mum lu, gay kɛ wase lɛ, “Fí enù kɛ no Tata gomte.”\n15 Ɛ ɛdiuw fey, ɛ bese baancɛ mwɛɛm mvusɛse, mum no bene Jɛlusalɛm.\n16 Ɛ bonyii bo mbee le bomew bo Kaysalia ben bee bó, ke jo bese ɛ bee bó gɛn yew dvu Mɛnason dvù bese to nu keeke ecee. Ɛ Mɛnason wvun to nu wee wvu Sayblus, ɛ ɛ̀ to nu wee mvu ɛnte jo bonyii bò to yawɛɛ lese fitele yî Jisos e.\n17 No bese to fɛsɛɛ Jɛlusalɛm, ɛ bonyii bo mbee le bo jó fiisɛn bese ntay.\n18 Ɛ ɛkfuŋ buy yuu, ɛ bee bo Baul laa ghane ɛ̂ Jɛm e, ɛ bocee kentaashɛ to nu tɛn fó bocii.\n19 Ɛ Baul gay bó le, mum nyɛy fiɛɛ ficii ɛ̂ bó fì Nyo' to geɛ fô bonyii bò yaa nu kɛ Bojuu le fele yî lemme dì wvú to lemte le.\n20 Ɛ bó yuw nonɛn, mum kɛw no tumte moŋkum mo Nyo' le. Geenɛn, ke nɛ gay ɛ̂ Baul lɛ, “Waa bwee wese, taa eyɛn no Bojuu nu ɛ bó ɛ lese wase fitele yî Jisos e bontfuke le bontfuke le. Geenɛn, bó nu nonɛn bɛɛ kɛ leeme yî bonci bo Muses e tɛmyi,\n21 ɛ bó ɛ see wase ɛ̂ bó ɛkumɛ wo lɛ wo ghane yɛɛyi Bojuu bò cee bitum bimew e lɛ bó ecinɛ bonci bo Muses e, jemyi lɛ fo bó etfuusè boom yew kɛ, bô lɛ fo bó ebiì nce woŋ e kɛ.\n22 No fí nu ɛ bó nu ke ekiɛɛ kɛ lɛ wo nu ɛ to, ɛ̀ nulo ɛ́ beene ege nɛɛ keseen?\n23 Bese nu esee fiɛɛ fì wo nu ege. Bese kɛŋke bonyii fɛn bonɛw ɛ bó ɛ ge ŋkawma fô Nyo' le.\n24 Joo bó, ɛ́ ben ɛ bó egɛn ekfum bikuu binɛn, ɛ́ wo elaw fiɛɛ ficii fì bó kɛŋke keelaw wvu lɛ bó egɛn emvu bikuu bibole. Ɛ́ wo ge nonɛn, ɛ́ bonyii bocii emum ekiɛɛ lɛ wo gɛɛle tɛn bonci bo Muses e, ɛ mwɛɛm mvunciim mvù bó jemyi ɛkumɛ wo yaa nu kecɛɛy kɛ.\n25 Fi ɛkumɛ bonyii bo mbee le bò yaa nu kɛ Bojuu nu ɛ bese to jo ntaŋ saŋ ŋwa' ciinse fô bó le lɛ fo bó edieè mwɛɛm mvudien mvù bó nu ɛ ge bintaŋe dvú fô bonyo' le kɛ. Fo bó edieè ɛlɛmɛ ke nyam e kɛ. Fo bó edieè nyam yì nu sɛ bó sɛle lo ɛlɛmɛ ɛ buy kɛ. Fo bó ekɛŋkè fiɛɛ keege bô kenjaŋ kɛ.”\n26 Nonɛn, ɛ Baul mum jo bonyii bodvu, ɛ ɛkfuŋ ke buy yuu ɛ bô bó gɛn kfum bikuu bibole. Ɛ Baul mum gɛn yew ncese le, see diuu dì ɛdiuw ɛ ŋkfum nu ke edioo ɛ ka, ɛ́ bó emum ege ncese fô bó le wee mwaaŋ mwaaŋ.\n27 Ɛ ɛdiuw yodvu ke dioo ekaa, ɛ yó to nu ɛsooshwiy, ɛ Bojuu bomew bò to nɛn'yɛɛ Ɛsia yɛn Baul e fô yew ncese le, mum bɛyse kebombom ke bonyii le, koo wvú,\n28 no sane ɛtalɛ gayte lɛ, “Bonyii bo Islael, ben efi bese. Ɛ̀ nu wee wvun wvù ghane yɛɛyi mwɛɛm mvù befe ɛ̂ bonyii mondvuum monciim ɛkumɛ woŋ wesebeene bô bonci bo Muses e noo ɛkumɛ yew ncese yin. Wvú nu ɛ mɛse ɛ jo bonyii bò yaa nu kɛ Bojuu, ɛ to bô bó yew ncese le fɛn, ɛ befe bô bvudvuu bvù yuule bvun.”\n29 Bó to jemyi nonɛn, njefo bó to nu ɛ yɛn ɛ Baul ghane ɛlaante bô Toofimus wvù wee wvu Ɛfɛsus. Ɛ bó mum no kpwaake lɛ Baul nu ɛ ley bô wvú fô yew ncese le.\n30 Ɛ ɛtalɛ kedvu ge ɛ̂ kelaante kecii shiw, ɛ bonyii no lewte too fó. Ɛ bó gheŋ Baul, gufe buy bô wvú yew ncese le, kaŋ mwaaŋ, ɛ bó mum faayɛ dew fwese.\n31 Ɛ bó mum no gomte keeyu Baul, ɛ saaka ley bitem bi cee ɛkolɛ bikuu bi bonyii bo nci le bo Lum e lɛ Jɛlusalɛm jocii bvuuŋke lo.\n32 Ɛ wvú mum nɛ lo kaŋ mwaaŋ, jo bonyii bo nci le bô bikuu bimew bi ŋgóo bonyii bo nci le, ɛ bô bó lewtɛ bow fó. Ɛ bonyii dioo yɛn nci le, ɛ cee ɛkolɛ bikuu bi nci le nu fó, ɛ bó mum lu keesuuŋke Baul.\n33 Ɛ cee ɛkolɛ nci wvudvu mum to koo Baul, gay ɛ bó kay wvú bô boncaw bofɛɛ. Ɛ wvú bife ɛ̂ bó lɛ, “Wvun nu yɛɛ? Wvú jay ɛ ɛ̀ nu la?”\n34 Ɛ fó nɛ no yole lo, ɛ ban wamte fin, ɛ boba wamte fifi. Ɛ wvú faŋɛ yaa eloocɛ eyuw laa ɛ̀ sɛ be kooy la lɛ. Ɛ wvú mum nɛ gay lɛ bó ejo Baul eben bô wvú fô la di bonyii bo nci le.\n35 Ɛ bonyii bo nci le mum jo wvú, ke dioo bene fô je nu ɛ bó ɛ sɛwyɛ lo, mum nɛ wa tuu lo Baul no kebombom to ffuuke kɛ ɛ̂ wvú ɛjim.\n36 Ɛ kí to bii nonɛn wamte, gayte lɛ, “Bó elɛse lo wvú.”\n37 Ɛ bó ke dioo leyte wase bô Baul fô la di bonyii bo nci le, ɛ wvú lɛkɛ ɛ̂ cee ɛkolɛ bikuu bi nci le lɛ, “Ɛ̀ nulo ɛ́ me enjeme fiɛɛ ɛ̂ wo?” Ɛ wvú yuw nonɛn, bife ɛ̂ Baul lɛ, “Fí nu lɛ wo kee díɛw Glek e?\n38 Ɛ̀ baa nu wo wee wvu Ijiw wɛ wvù to kɛwɛɛ mvunlaa bô bikuu bi woŋ e kefew kemew e, gufe ŋgoo bonyii bontfuke bonɛw (4,000) bò to yuwyi bonyii, ɛ bô bó gɛn no nu ŋkpwaante le?”\n39 Ɛ Baul tfuse lɛ, “Me nu wee Juu, ɛ bó to boke me Taasus woŋ wvù Silishia le, ɛ kɛ Taasus nu kelaante ke ncɛw kɛ. Kee wo, nya kɛ me bô je ɛ́ me enjeme ɛ̂ bonyii ban.”\n40 Ɛ cee ɛkolɛ bikuu bi bonyii bo nci le wvudvu mum nya je lɛ wvú ejeme. Ɛ Baul mum leem fô bó to sɛwyɛɛ fɛ, ci bonyii bô kebo. Ɛ bó lu bô diuw, ɛ wvú gay ɛ̂ bó ɛ díɛw Ibulu le lɛ,\n⇨ Acts 22 in Noone\n⇦ Acts 20 in Noone\nActs 21:1 in Noone\nActs 21:2 in Noone\nActs 21:3 in Noone\nActs 21:4 in Noone\nActs 21:5 in Noone\nActs 21:6 in Noone\nActs 21:7 in Noone\nActs 21:8 in Noone\nActs 21:9 in Noone\nActs 21:10 in Noone\nActs 21:11 in Noone\nActs 21:12 in Noone\nActs 21:13 in Noone\nActs 21:14 in Noone\nActs 21:15 in Noone\nActs 21:16 in Noone\nActs 21:17 in Noone\nActs 21:18 in Noone\nActs 21:19 in Noone\nActs 21:20 in Noone\nActs 21:21 in Noone\nActs 21:22 in Noone\nActs 21:23 in Noone\nActs 21:24 in Noone\nActs 21:25 in Noone\nActs 21:26 in Noone\nActs 21:27 in Noone\nActs 21:28 in Noone\nActs 21:29 in Noone\nActs 21:30 in Noone\nActs 21:31 in Noone\nActs 21:32 in Noone\nActs 21:33 in Noone\nActs 21:34 in Noone\nActs 21:35 in Noone\nActs 21:36 in Noone\nActs 21:37 in Noone\nActs 21:38 in Noone\nActs 21:39 in Noone\nActs 21:40 in Noone


1 Timote 2 | Yintanɛte Zo Baebolo | Ewiade Fofolɛ Ngilebɛbo\nAsɔneyɛlɛ maa menli kɔsɔɔti (1-7)\nNyamenle kokye, avinligyinlavolɛ ko (5)\nƐkpɔnedeɛ mɔɔ fɛta menli kɔsɔɔti (6)\nAdehilelɛ maa mrenyia nee mraalɛ (8-15)\nBɛva mɛlɛbɛnwoaze bɛziezie bɛ nwo (9, 10)\n2 Mɔɔ limoa la, akee metu bɛ folɛ kɛ bɛva modolɛ, asɔneyɛlɛ, nzɛlɛlɛ mɔɔ bɛyɛ bɛmaa awie mɔ nee moyɛlɛ bɛzɛlɛ bɛmaa menli kɔsɔɔti, 2 arelemgbunli nee tumivolɛma amuala, amaa yɛava koonwuyɛlɛ nee anzodwolɛ yɛabɔ yɛ ɛbɛla wɔ nyamenlezonlenlɛ kpalɛ nee mɔdenlebɔlɛ kɔsɔɔti anu. 3 Ɛhye le kpalɛ na ɔsɔ Nyamenle, yɛ Ngoanedievolɛ ne anye, 4 yemɔ mɔɔ ɔkulo kɛ ɔdie menli kɔsɔɔti na bɛnyia nɔhalɛ ne anwo nɔhalɛ ndelebɛbo la. 5 Na Nyamenle kokye a wɔ ɛkɛ a, yɛɛ Nyamenle nee menli avinligyinlavolɛ ko, nrenyia bie, yemɔ a le Kelaese Gyisɛse, 6 mɔɔ vale ɔ nwo maanle kɛ ɛkpɔnedeɛ mɔɔ fɛta ɔmaanle menli kɔsɔɔti la—ɛhye a bɛbali nwolɛ daselɛ wɔ ye mekɛ nloa a. 7 Daselɛlilɛ ɛhye ati a bɛkpale me edwɛkpakavolɛ nee ɛzoanvolɛ a—melɛka nɔhalɛ, membɔ adalɛ—maanle maanle kilehilevolɛ wɔ diedi nee nɔhalɛ ne anwo. 8 Yemɔti, mekulo kɛ mrenyia yɛ asɔne wɔ ɛleka biala, na bɛfa nɔhalɛlilɛ bɛmaa bɛ sa zo mɔɔ ɛya nee kpolerazulɛ biala ɛnle nu a. 9 Zɔhane ala noko a ɔwɔ kɛ mraalɛ fa mɛlɛbɛnwoaze nee adwenle mɔɔ anu la ɛkɛ la* wula adɛladeɛ mɔɔ fɛta a,* tɛ enrinli ɛyɛlɛ ngɛnlɛma nee nvutuke anzɛɛ avikpa anzɛɛ adɛladeɛ mɔɔ ye awolɛ yɛ se la anu, 10 emomu wɔ adenle mɔɔ le kpalɛ maa mraalɛ mɔɔ bɛkile kɛ bɛsonle Nyamenle la azo, kile kɛ, gyima kpalɛ ɛyɛlɛ nu. 11 Mraalɛ ɛyɛ koonwu ɛbɛlɛ bɛ nwo aze bɔkɔɔ ɛzukoa debie. 12 Memmaa raalɛ adenle kɛ ɔhilehile anzɛɛ ɔnyia nrenyia nwo zo tumi, emomu ɔyɛ koonwu. 13 Ɔluakɛ bɛlimoale bɛbɔle Adam kolaa na bɛabɔ Yive. 14 Bieko, tɛ Adam a bɛbɛlɛbɛlale ye a, emomu raalɛ ne a bɛbɛlɛbɛlale ye bɔkɔɔ bɛmaanle ɔdonle mɛla a. 15 Noko, saa ɔkɔ zo ɔtɛnla* diedi nee ɛlɔlɛ nee anwodelɛ nee adwenle mɔɔ anu te la anu* a, ɔlua mralɛ ɛwolɛ ti bɛbabɔ ɔ nwo bane.\n^ Anzɛɛ “nrɛlɛbɛ.”\n^ Anzɛɛ “tɛladeɛ mɔɔ kile kɛ bɛbu debie.”\n^ Giliki aneɛ nu, “bɛkɔ zo bɛtɛnla.”\n^ Anzɛɛ “nrɛlɛbɛ nu.”


Kɛ Ɔyɛle Mɔɔ Yɛnyianle Baebolo Ne La: Hibulu Ngɛlɛlera Ne, Nyevile Wulera Nwomamobɔleɛ Ne Mɔ Nee Dɔɔnwo | NWT\nKENGA YE WƆ Afrikaans Albania Mumule Aneɛ Albanian America Mumule Aneɛ Amharic Argentina Mumule Aneɛ Australia Mumule Aneɛ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumule Aneɛ Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Cambodian Catalan Cebuano Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ English Estonian Ewe Fijian Filipi Mumule Aneɛ Finnish Finnish Mumule Aneɛ Flemish Mumule Aneɛ French French Mumule Aneɛ Ga Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kiribati Kongo Korea Mumule Aneɛ Korean Latvian Lithuanian Luganda Lunda Luo Luvale Madagascar Mumule Aneɛ Malagasy Malay Malayalam Malaysia Mumule Aneɛ Marathi Maya Melanesia Mumule Aneɛ Mexico Mumule Aneɛ Mozambique Mumule Aneɛ Myanmar Myanmar Mumule Aneɛ Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Otetela Panama Mumule Aneɛ Pangasinan Paraguay Mumule Aneɛ Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Punjabi (Roman) Quebec Mumule Aneɛ Quechua (Bolivia) Romania Mumule Aneɛ Romanian Russia Mumule Aneɛ Russian Salvador Mumule Aneɛ Sango Serbian (Cyrillic) Serbian (Roman) Setswana Shona Silozi Slovak Slovakia Mumule Aneɛ Slovenian South Africa Mumule Aneɛ Spain Mumule Aneɛ Spanish Swahili Swahili (Congo) Swati Sweden Mumule Aneɛ Swedish Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Tigrinya Tok Pisin Tongan Tshiluba Tsonga Turkmen Tuvaluan Twi Tzotzil Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietname Mumule Aneɛ Vietnamese Waray-Waray Xhosa Yoruba Zimbabwe Mumule Aneɛ Zulu zambia Mumule Aneɛ\nKɛ Ɔyɛle Mɔɔ Yɛnyianle Baebolo Ne La\nBaebolo ne Kɛlɛvolɛ nee Ahenle mɔɔ ɔvi ye ɛkɛ la a eza bɔ nwolɛ bane a. Ɔdaye a ɔmaanle bɛhɛlɛle edwɛkɛ ɛhye a:\n“Yɛ Nyamenle ne edwɛkɛ ne wɔ ɛkɛ dahuu.” —Ayezaya 40:8.\nEdwɛkɛ ɛhye le nɔhalɛ ɔnva nwo kɛ mɔlebɛbo bɛsanloangɛlɛlera Baebolo ne mɔɔ le Hibulu nee Elam Aneɛ Ngɛlɛlera ne * anzɛɛ Kilisiene Giliki Ngɛlɛlera ne la bie ɛnle ɛkɛ wɔ yɛ mekɛ ye anu la. Ɔti kɛ ɔkɛyɛ na yɛanwu kɛ Baebolo ne mɔɔ yɛlɛ ye ɛnɛ la anu edwɛkɛ ne amgba nee mɔlebɛbo ngɛlɛlera ne mɔɔ vi sunsum nu la le ko ɛ?\nKƐLƐHƐLƐVOLƐMA BƆ NYAMENLE EDWƐKƐ NE ANWO BANE\nMɔɔ fale Hibulu Ngɛlɛlera ne anwo la, mualɛ ne bie wɔ tete amaamuo bie mɔɔ Nyamenle vale ziele ɛkɛ la anu, ɔhanle kɛ bɛnlea edwɛkɛ ne azo bɛhɛlɛ bie. * Kɛ neazo la, Gyihova zele Yizilayɛ arelemgbunli kɛ bɛdabɛ mumua ne bɛhɛlɛ Mɛla ne bie bɛzie. (Ditilɔnomi 17:18) Bieko, Nyamenle maanle Livaema gyima kɛ bɛbɔ Mɛla ne anwo bane na bɛhilehile menli ne. (Ditilɔnomi 31:26; Nihɛmaya 8:7) Mekɛ mɔɔ Dwuuma vi Babelɔn akɛlɛzonlenlɛ nu rale la, bɛnyianle kɛlɛhɛlɛvolɛma ekpunli bie anzɛɛ mɛla kilehilevolɛma (Sopherim). (Ɛzela 7:6, ɔbodwɛkɛ) Mekɛ guale nu la, zɔhane mɛla kilehilevolɛma ne nleanle Hibulu Ngɛlɛlera ne anu mbuluku 39 ne azo hɛlɛle bie dɔɔnwo.\nWɔ ɛvoya dɔɔnwo anu, mɛla kilehilevolɛma dole bɛ rɛle aze hɛlɛle mbuluku ɛhye mɔ bie. Wɔ ɛvolɛ 500-1500 Y.M., Dwuuma mɛla kilehilevolɛ ekpunli bie mɔɔ bɛfɛlɛ bɛ Masoretema la doale zɔhane amaamuo ne azo. Masoretema bɛsanloangɛlɛlera mɔɔ bɛhɛlɛle ɔ muala bɛwiele la ɛhyɛ kpalɛ la a le Leningrad Codex ne, bɛyɛle ye wɔ ɛvolɛ 1008/1009 Y.M. Noko wɔ ɛvoya 20 ne avinli, bɛnwunle Baebolo bɛsanloangɛlɛlera 220 anzɛɛ ye azinli wɔ Nyevile Wulera Nwomamobɔleɛ ne mɔ anu. Ɛnee bɛsanloangɛlɛlera Baebolo zɔhane mɔ ɛhyɛ ɛdɛla Leningrad Codex ne ɛvolɛ apenle ko nee ɔ nzi. Mɔɔ bɛvale Nyevile Wulera Nwomamobɔleɛ ne mɔ bɛtotole Leningrad Codex ne anwo la, edwɛkɛ titili bie lale ali: Kɛzi bɛhɛlɛle Nyevile Wulera Nwomamobɔleɛ ne mɔ anu edwɛkɛ bie mɔ la le ngakyile, noko ngakyile zɔhane mɔ ɛngakyi nuhua edwɛkɛ mumua ne.\nNa Kilisiene Giliki Ngɛlɛlera ne anu mbuluku 27 ne noko ɛ? Gyisɛse Kelaese ɛzoanvolɛ ne mɔ bie nee alimoa ɛdoavolɛma ne anu ekyi a hɛlɛle mbuluku zɔhane ne mɔ a. Alimoa Kilisienema lile Dwuu mɛla kilehilevolɛma amaamuo ne anzi na bɛnleanle zɔhane mbuluku ne mɔ azo bɛhɛlɛle bie. (Kɔlɔsaema 4:16) Bɛbɔ tete nwoma azinli nee bɛsanloangɛlɛlera apenle dɔɔnwo anwo bane too badwu yɛ mekɛ ye ɔnva nwo mɔdenle mɔɔ Wulomu Amɛnlado Diocletian nee awie mɔ gyɛne bɔle kɛ bɛsɛkye alimoa Kilisiene mbuluku kɔsɔɔti la.\nEza bɛhilele Kilisiene mbuluku dɔɔnwo abo bɛhɔle aneɛ gyɛne dɔɔnwo anu. Aneɛ mɔɔ bɛlimoale bɛhilele Baebolo ne abo bɛhɔle nu la bie mɔ a le Armenia, Copma, Ethiopia, Georgia, Latin nee Syria aneɛ nu.\nKƐZI BƐNYIANLE HIBULU NEE GILIKI EDWƐKƐ NE BƐHILELE Ɔ BO LA\nTɛ tete bɛsanloangɛlɛlera Baebolo ne kɔsɔɔti a nuhua edwɛkɛ le ko a. Ɛnee kɛ ɔkɛyɛ na yɛanwu edwɛkɛ mɔɔ wɔ mɔlebɛbo ɛdeɛ ne anu la ɛ?\nYɛbahola yɛava edwɛkɛ ne yɛatoto kilehilevolɛ mɔɔ yeha yehile ye sukoavoma 100 kɛ bɛnlea buluku bie tile ko anu edwɛkɛ ne azo bɛhɛlɛ bie la anwo. Saa nzinlii mɔlebɛbo buluku tile ne minli bɔbɔ na bɛfa menli 100 ne ɛdeɛ ne bɛtoto nwolɛ a, bɛbanwu mɔlebɛbo edwɛkɛ ne. Sukoavo ko biala bahola ayɛ nvonleɛ ɛdeɛ, noko ɔnrɛra ye kɛ sukoavoma ne kɔsɔɔti bayɛ nvonleɛ ko ne ala. Zɔhane ala a saa nwomama fa nwoma azinli apenle dɔɔnwo ne nee tete Baebolo mbuluku mɔɔ bɛlɛ la toto nwo a, bɛkola bɛnwu nvonleɛ mɔɔ kɛlɛhɛlɛvolɛma yɛle la na bɛnwu mɔlebɛbo edwɛkɛ ne a.\n“Yɛbahola yɛaha ye bɔkɔɔ kɛ tete mekɛ nu buluku biala ɛnle ɛkɛ mɔɔ bɛhile ɔ bo pɛpɛɛpɛ zɛhae a”\nKɛzi yɛbahola yɛanyia anwodozo kɛ adwenle mɔɔ wɔ mɔlebɛbo Baebolo ne anu la ala a bɛhile nu bɛmaa yɛ ɛnɛ ɛ? Mekɛ mɔɔ nwomanli William H. Green ka Hibulu Ngɛlɛlera ne anwo edwɛkɛ la, ɔhanle kɛ: “Yɛbahola yɛaha ye bɔkɔɔ kɛ tete mekɛ nu buluku biala ɛnle ɛkɛ mɔɔ bɛhile ɔ bo pɛpɛɛpɛ zɛhae a.” Mɔɔ fale Kilisiene Giliki Ngɛlɛlera ne anzɛɛ mɔɔ bɛfɛlɛ ye Ngyekyeleɛ Fofolɛ ne anwo la, Baebolo nwomanli F. F. Bruce hanle kɛ: “Daselɛ mɔɔ yɛlɛ wɔ yɛ Ngyekyeleɛ Fofolɛ ne anu edwɛkɛ ne anwo la zonle tɛla daselɛ mɔɔ yɛlɛ wɔ tete ninyɛne dɔɔnwo mɔɔ kɛlɛvolɛma ɛhɛlɛ la anwo, awie biala ɛnzu kɛzi nuhua edwɛkɛ le nɔhalɛ la anwo kpolera.” Eza ɔhanle kɛ: “Saa Ngyekyeleɛ Fofolɛ ne le awie mɔ mbuluku ngakyile mɔɔ bɛha bɛbɔ nu la a, anrɛɛ kɛzi nuhua edwɛkɛ ne le nɔhalɛ la le mɔɔ bɛngola bɛnzu nwolɛ kpolera.”\nAyezaya buluku ne tile 40 mɔɔ wɔ Nyevile Wulera Nwomamobɔleɛ ne anu la (ɔvi ɛvolɛ 125 kɔdwu 100 K.Y.M.)\nMɔɔ bɛvale bɛtotole Hibulu bɛsanloangɛlɛlera ne mɔɔ bɛhɛlɛle ye kɛyɛ ɛvolɛ apenle anzi la anwo la, ngakyile ngyikyi bie ala a bɛnwunle ye wɔ edwɛkɛ agbɔkɛ ne mɔ ɛhɛlɛlɛ nu a\nAyezaya buluku ne tile 40 mɔɔ wɔ Aleppo Codex ne anu, Hibulu Masorete bɛsanloangɛlɛlera titili ɔvi kɛyɛ ɛvolɛ 930 Y.M.\nHibulu Ngɛlɛlera: Bɛgyinlanle Rudolf Kittel Biblia Hebraica ne azo a bɛhilele New World Translation of the Hebrew Scriptures ne (1953-1960) abo a. Ɔvi mekɛ zɔhane mɔɔ ba la, bɛva neɛnleanu mɔɔ bɛyɛle ye kenlensa ye wɔ Nyevile Wulera Nwomamobɔleɛ ne mɔ nee tete bɛsanloangɛlɛlera gyɛne nu la bɛboka Biblia Hebraica Stuttgartensia nee Biblia Hebraica Quinta ne, mɔɔ le Hibulu edwɛkɛ ne mɔɔ bɛyɛ nzenzaleɛ wɔ nu la anwo. Wɔ gyima ɛhye anu, bɛvale Leningrad Codex ne anu edwɛkɛ bɛyɛle na bɛvale edwɛkɛ mɔɔ wɔ mbuluku gyɛne mɔɔ le kɛ Samaleama Pentateuch, Nyevile Wulera Nwomamobɔleɛ ne mɔ, Giliki Septuagint, Elam Aneɛ Targums, Latin Vulgate nee Selea Peshitta ne anu la bɛawula ɔbodwɛkɛ nu. Bɛnleanle Biblia Hebraica Stuttgartensia nee Biblia Hebraica Quinta ne azo a bɛyɛle Ewiade Fofolɛ Ngilebɛbo ɛhye a.\nGiliki Ngɛlɛlera: Ɛvoya 19 ne ɛlɛkɔ ye awieleɛ la, nwomama B. F. Westcott nee F.J.A. Hort vale bɛsanloangɛlɛlera Baebolo nee ngɛlata azinli mɔɔ wɔ ɛkɛ ɛnɛ la totole nwo wɔ mekɛ mɔɔ bɛlɛyɛ Giliki ngɛlɛlera titili ne na bɛdele nganeɛ kɛ ɔ nee mɔlebɛbo ngɛlɛlera ne asɛɛ le ko. Wɔ ɛvoya 20 ne avinli, Ewiade Fofolɛ Baebolo Ngilebɛbo Kɔmatii ne gyinlanle ngɛlɛlera titili ne azo a bɛhilele edwɛkɛ ne abo a. Bɛvale alimoa ndɔ nwomamobɔleɛ gyɛne mɔɔ bɛsuzu kɛ bɛhɛlɛle ye wɔ ɛvoya nwiɔ nee nsa Y.M. anu la noko bɛlile gyima. Ɔvi mekɛ zɔhane, bɛnyia ndɔ nwomamobɔleɛ dɔɔnwo ne ala. Bieko, ngɛlɛlera titili mɔɔ Nestle nee Aland yɛɛ United Bible Societies ɛyɛ ye kenlensa ye la boka nwo. Ninyɛne mɔɔ bɛnwunle wɔ bɛ neɛnleanu ne anu la, bɛvale bie bɛbokale Baebolo ɛhye anwo.\nMekɛ mɔɔ bɛlɛnea ngɛlɛlera titili ne anu la, bɛnwunle kɛ Kilisiene Giliki Ngɛlɛlera ne anu ngyehyɛnu bie mɔ mɔɔ wɔ Baebolo dɛba bie mɔ le kɛ King James Version ne anu la le mɔɔ nzinlii kɛlɛhɛlɛvolɛma vale bokale nwolɛ la na ɛnee ɔmboka Ngɛlɛlera ne mɔɔ vi sunsum nu la anwo fee. Noko kɛmɔ ɛnee bɛlie ngyehyɛnu ne mɔ mɔɔ bɛyɛ wɔ Baebolo dɔɔnwo anu la bɛdo nu wɔ ɛvoya ne mɔɔ tɔ zo 16 la anu la ati, ngyehyɛnu ɛhye mɔ mɔɔ bɛye bɛvi nu la ɛgyakyi adenle wɔ Baebolo ngyehyɛnu dɔɔnwo anu. Ngyehyɛnu ne mɔ a le Mateyu 17:21; 18:11; 23:14; Maake 7:16; 9:44, 46; 11:26; 15:28; Luku 17:36; 23:17; Dwɔn 5:4; Gyima ne 8:37; 15:34; 24:7; 28:29 yɛɛ Wulomuma 16:24. Wɔ Baebolo ɛhye anu, bɛva ɔbodwɛkɛ sɛkɛlɛneɛ bɛdo ɛleka mɔɔ bɛyele ngyehyɛnu ɛhye mɔ bɛvile la.\nMɔɔ fale Maake 16 adwulaleɛ tendenle ne (ngyehyɛnu 9-20), Maake 16 adwulaleɛ ezinra ne yɛɛ edwɛkɛ ne mɔɔ wɔ Dwɔn 7:53–8:11 anwo la, ɔda ali kɛ ngyehyɛnu ɛhye mɔ biala ɛmboka mɔlebɛbo bɛsanloangɛlɛlera ne mɔ anwo. Yemɔti, bɛanva adalɛ edwɛkɛ zɔhane mɔ bɛamboka Baebolo ɛhye anwo. *\nBɛyɛ nzenzaleɛ wɔ edwɛkɛ bie mɔ anu bɛmaa ɔ nee mɔɔ nwomama ɛlie ɛdo nu kɛ zɔhane a ɔde wɔ mɔlebɛbo ngɛlɛlera ne anu la ɛyɛ ko. Kɛ neazo la, kɛ mɔɔ bɛsanloangɛlɛlera bie mɔ ka la, Mateyu 7:13 kenga kɛ: “Bɛva anlenkɛ ekyi ne anu, ɔluakɛ anlenkɛ kpole ne nee adenle tɛtɛlɛ ne kɔ ɛzɛkyelɛ nu.” Wɔ Nrelenza Ewiade Fofolɛ Ngilebɛbo dɛba ne anu, bɛanva “anlenkɛ” bɛamboka nwo. Noko neɛnleanu mɔɔ bɛyɛ wɔ bɛsanloangɛlɛlera ne anu la ɛla ye ali kɛ ɛnee “anlenkɛ” boka mɔlebɛbo edwɛkɛ ne anwo. Ɔti bɛvale bɛwulale fofolɛ ne anu. Bɛyɛ nzenzaleɛ dɔɔnwo mɔɔ le kɛ ɛhye la wɔ nu. Noko nzenzaleɛ ɛhye mɔ le ngyikyi bie, na bɛ nuhua biala ɛngakyi edwɛkɛ titili mɔɔ wɔ Nyamenle Edwɛkɛ ne anu la.\nNdɔ bɛsanloangɛlɛlera mɔɔ 2 Kɔlentema 4:13–5:4 wɔ zo ɔvi kɛyɛ 200 Y.M.\n^ ɛden. 5 Bɛha nwolɛ edwɛkɛ sikalɛ kɛ Hibulu Ngɛlɛlera ne ɔvi ɛke mɔɔ kɔ la.\n^ ɛden. 7 Debie ko mɔɔ ɔti ɛnee ɔwɔ kɛ bɛkɛlɛ bɛsanloangɛlɛlera ne bie la a le kɛ bɛhɛlɛle mɔlebɛbo ɛdeɛ ne wɔ ninyɛne mɔɔ ɛngyɛ na yeazɛkye la azo.\n^ ɛden. 18 Deɛmɔti bɛbule ngyehyɛnu ɛhye mɔ kɛ bɛle adalɛ la anwo edwɛkɛ dɔɔnwo ɔbodwɛkɛ ne mɔɔ wɔ New World Translation of the Holy Scriptures—With References mɔɔ bɛyɛle ye 1984 anu la.\nBaebolo Ne Tetedwɛkɛ Tetedwɛkɛ & Baebolo Ne\nFa nwa awie Fa nwa awie Kɛ Ɔyɛle Mɔɔ Yɛnyianle Baebolo Ne La\nnwt m. 1982-1986


Mɔlebɛbo ne, ɛnee abɔdeɛ muala de koyɛlɛ nee anzodwolɛ nu\nWɔ alesama mɔlebɛbo, ɛnee yɛ Bɔvolɛ ne mɔɔ bɛfɛlɛ ye Gyihova la angome a di tumi a. Ɔlile tumi wɔ ɛlɔlɛ nu. Ɔyɛle tola kɛnlɛma bie wɔ Yidɛn kɛ alesama ɛdɛnla nu. Ɔmaanle bɛ aleɛ dɔɔnwo. Eza ɔmaanle bɛ gyima kpalɛ kɛ bɛyɛ. (Gyɛnɛsese 1:28, 29; 2:8, 15) Saa alesama veale Nyamenle ɛlɔlɛ tumililɛ bo a, anrɛɛ yɛtɛdɛ anzodwolɛ.\nAlesama mɔɔ limoa la dele Nyamenle Tumililɛ nwo atua\nBaebolo ne ka kɛ anwumabɔvolɛ bie dele atua tiale adenle mɔɔ Nyamenle lɛ di tumi la, na bɛravɛlɛle ye Seetan Abɔnsam. Ɔhilele kɛ alesama ɛngyia Nyamenle adehilelɛ nee ye tumililɛ na bɛ nye alie. Ɔyɛ alɔbɔlɛ kɛ, yɛ awovolɛ mɔɔ bɛlimoa, Adam nee Yive zukoale Seetan na bɛdele Nyamenle anwo atua la.—Gyɛnɛsese 3:1-6; Yekile 12:9.\nKɛmɔ Adam nee Yive kpole Nyamenle kɛ bɛ Tumivolɛ la ati, bɛ Paladaese awuke ne yɛɛ dahuu ngoane mɔɔ kpɔkɛdelɛ mɔɔ di munli boka nwo la bɔle bɛ. (Gyɛnɛsese 3:17-19) Bɛ kpɔkɛzilɛ ne vale ngyegyelɛ rɛlɛle bɛ bo zo amra. Baebolo ne ka kɛ, Adam ɛtane ne ati, “ɛtane rale ewiade na ewule luale ɛtane nwo zo rale.” (Wulomuma 5:12) Eza ɔlua ɛtane ti: “Sonla di sonla nwo zo tumi maa ɔnwu amaneɛ.” (Nolobɔvo 8:9) Kile kɛ, sonla di sonla nwo zo tumi a, ngyegyelɛ ngome.\nDASANLI TUMILILƐ MƆLEBƐBO\nNemelɔdo dele Gyihova anwo atua\nSonla mɔɔ limoa mɔɔ Baebolo ne bɔle ye duma kɛ ɔlile tumi la a le Nemelɔdo. Na ɔdwazole ɔtiale Gyihova tumililɛ. Ɔvi Nemelɔdo mekɛ zo mɔɔ ba la, menli mɔɔ lɛ tumi la ɛnva ɛnli gyima wɔ adenle kpalɛ zo. Ɛvolɛ 3,000 mɔɔ ɛze ɛhɔ la, Belemgbunli Sɔlɔmɔn hanle kɛ: “Menwunle menli mɔɔ bɛlɛsisi bɛ la monle, na awie ɛnle ɛkɛ mɔɔ kyekye bɛ rɛle a. Menli mɔɔ ɛlɛsisi bɛ la lɛ tumi.”—Nolobɔvo 4:1.\nNinyɛne ɛtɛkakyile ɛnɛ. Wɔ 2009, Maamgbole Koyɛlɛ Eku ne buluku bie hanle kɛ, tumililɛ mɔɔ bɛnva bɛnli gyima kpalɛ la “boka ninyɛne mɔɔ maa ninyɛndane kɔ zo wɔ ewiade la anwo.”\nMEKƐ ƐDWU KƐ BƐYƐ NWOLƐ DEBIE!\nAlesama hyia tumivolɛ kpalɛ yɛɛ arane kpalɛ. Na ɛhye a yɛ Bɔvolɛ ne ɛbɔ nwolɛ ɛwɔkɛ a!\nSonla arane mɔɔ ɔse ɔle kpalɛ bɔbɔ la, angola anli alesama ngyegyelɛ nwo gyima\nNyamenle ɛva Belemgbunlililɛ anzɛɛ arane bie ɛzie ɛkɛ mɔɔ ɔbagyinla alesama tumililɛ muala agyakɛ anu a, na “ɔ ngomekye a ɔbagyinla ɛkɛ ne dahuu a.” (Daneɛle 2:44) Ɛhye a le Belemgbunlililɛ ne mɔɔ menli mgbe dɔɔnwo yɛ nwolɛ asɔne la. (Mateyu 6:9, 10) Noko tɛ Nyamenle mumua ne a bali arane ɛhye azo a. Emomu, yekpa awie mɔɔ yedɛnla aze ɛlɛ kɛ dasanli la kɛ zolɛ Tumivolɛ. Nwane ɔ?\nFa nwa awie Fa nwa awie Kɛmɔti A Yɛhyia Nyamenle Belemgbunlililɛ Ne A?\nwp20 No. 2 m. 4-5\nAsoo Nyamenle Belemgbunlililɛ Ne Wɔ Wɔ Ahonle Nu Ɔ?


Nyɛvolɛ & Akpɔsahɔlɛ: Gyihova Alasevolɛ Ɔfese Mɔɔ Wɔ Moldova\nBɛnea gyima mɔɔ Gyihova Alasevolɛ mɔɔ bo 18,000 yɛ wɔ asafo kɛyɛ 200 anu la azo. Bɛkile Baebolo nwo mbuluku bo bɛkɔ Gagauz nee Romany (Moldova) aneɛ nu.\nFa nwa awie Fa nwa awie Ɔfese Ne Mɔ Nee Ɛkɛ Ne Akpɔsahɔlɛ: Moldova\nƆfese Ne Mɔ Nee Ɛkɛ Ne Akpɔsahɔlɛ: Moldova


Wulomuma 2 | Yintanɛte Zo Baebolo | Ewiade Fofolɛ Ngilebɛbo\nKɔmaa Wulomuma 2:1-29\nNyamenle bua Dwuuma nee Gilikima ndɛne (1-16)\nKɛzi adwenle ne yɛ gyima la (14, 15)\nDwuuma nee Mɛla ne (17-24)\nAhonle nu mrenyiazo ɛpɛlɛ (25-29)\n2 Zɔhane ati adiema, saa ɛle nwane bɔbɔ+ na ɛbua ndɛne a ɛnlɛ nyelebɛnloa biala; saa ɛbua awie ndɛne a, ɛbua ɛ nwo fɔlɛ, ɔluakɛ wɔmɔ mɔɔ ɛbua ndɛne la ɛkɔ zo ɛyɛ nyɛleɛ ko ne ala bie.+ 2 Na yɛze kɛ Nyamenle ndɛnebualɛ ne mɔɔ le nɔhalɛ la tia bɛdabɛ mɔɔ bɛyɛ ninyɛne ɛhye mɔ la. 3 Noko adiema, saa ɛbua menli mɔɔ yɛ ninyɛne ɛhye mɔ la ndɛne, na wɔmɔ ɛyɛ bie a, ɛsuzu kɛ ɛkɛnyia ɛ ti wɔ Nyamenle ndɛnebualɛ ne anu ɔ? 4 Anzɛɛ kɛmɔ ɛnze kɛ Nyamenle ɛvi atiakunlukɛnlɛma nu ɛlɛbɔ mɔdenle ahile wɔ adenle ahɔ anlubɛnwo nu la ati,+ ɛmbu ye atiakunlukɛnlɛmayɛlɛ totohyia ne+ nee ye bɛnwozohomonlɛ+ ne yɛɛ ye abotane+ ne bie ɔ? 5 Noko kɛmɔ bɛ nzo yɛ se na bɛ ahonle ɛsolo la ati, bɛbamaa ɛya ara bɛ nwo zo wɔ ɛya kenle ne mɔɔ Nyamenle bala ye ndɛnebualɛ fɔɔnwo ne ali la.+ 6 Na ɔbadua awie biala kakɛ kɛ mɔɔ ye gyima de la:+ 7 ɔbamaa bɛdabɛ mɔɔ bɛlɛgyinla kpundii wɔ gyima kpalɛ nu, bɛakpondɛ anyunlunyia nee enililɛ yɛɛ mɔɔ ɛmkpɔlɔ+ la dahuu ngoane; 8 noko bɛdabɛ mɔɔ bɛkulo butule na bɛndie nɔhalɛ ne na bɛyɛ ninyɛndane la, anzohwenlɛ* nee ɛya bara bɛ nwo zo.+ 9 Anwongyelelɛ nee amaneɛnwunlɛ bado awie* biala mɔɔ yɛ ninyɛndane la, Dwuunli a limoa a, yɛɛ akee Gilikinli; 10 noko anyunlunyia nee enililɛ yɛɛ anzodwolɛ wɔ ɛkɛ maa awie biala mɔɔ yɛ kpalɛ la, Dwuunli a limoa a,+ yɛɛ akee Gilikinli.+ 11 Ɔluakɛ Nyamenle ɛnnea sonla nyunlu.+ 12 Na bɛdabɛ mɔɔ bɛyɛle ɛtane wɔ mekɛ mɔɔ mɛla ɛnle ɛkɛ ne la amuala bawu ɔnva nwo kɛ ɛnee mɛla ɛnle ɛkɛ ne la;+ noko bɛdabɛ mɔɔ bɛyɛle ɛtane wɔ mɛla ne abo la, bɛbagyinla mɛla ne azo bɛabua bɛ muala ndɛne.+ 13 Ɔluakɛ tɛ bɛdabɛ mɔɔ bɛtie mɛla ne la a le tenlenema wɔ Nyamenle anye zo a, emomu bɛdabɛ mɔɔ bɛdi mɛla zo la a bɛbabu bɛ tenlenema a.+ 14 Na saa maanle maanle ne anu amra mɔɔ bɛnlɛ mɛla ne+ la fi bɛ ɛhulolɛ nu di mɛla ne azo a, menli ɛhye mɔ ɛnlɛ mɛla ne ɛdeɛ, noko bɛbɔ bɛ ɛbɛla kɛ mɔɔ mɛla ne kile la. 15 Bɛdabɛ mumua ne bɛkile kɛ bɛhɛlɛ mɛla ne wɔ bɛ ahonle nu, na bɛ adwenle* di bɛ daselɛ, yɛɛ bɛ nzuzulɛ maa bɛnwu ye kɛ bɛ nyɛleɛ le kpalɛ anzɛɛ ɛtane. 16 Ɛhye bazi kenle mɔɔ Nyamenle balua Kelaese Gyisɛse anwo zo abua alesama fealeranu ninyɛne nwo ndɛne+ kɛ mɔɔ edwɛkpa ne mɔɔ mebɔ ye nolo la kile la. 17 Na saa ɛfɛlɛ ɛ nwo Dwuunli,+ na ɛfa ɛ nwo ɛto mɛla zo, na ɛfa Nyamenle ɛtu ɛ nwo, 18 na ɛze ye ɛhulolɛdeɛ na ɛdie ninyɛne mɔɔ sonle bolɛ la ɛto nu, kɛmɔ bɛhilehile wɔ Mɛla ne* la ati,+ 19 na ɛdie ɛdi kɛ ɛle anyenzinliravolɛma adekilevolɛ, ɛle kɛnlaneɛ ɛmaa bɛdabɛ mɔɔ bɛwɔ awozinli nu la, 20 ɛle menli mɔɔ ɛnze nrɛlɛbɛ la folɛtuvolɛ, ɛle ngakula kilehilevolɛ, na ɛte Mɛla ne anu ninyɛne titili ne mɔ nee nɔhalɛ ne abo— 21 noko wɔmɔ mɔɔ ɛkilehile awie mɔ la, duzu ati a ɛngilehile ɛ nwo ɛ?+ Wɔmɔ mɔɔ ɛka kɛ, “Mmawua”+ la, ɛwua ɔ? 22 Wɔmɔ mɔɔ ɛka kɛ, “Mmasɛkye agyalɛ”+ la, ɛsɛkye agyalɛ ɔ? Wɔmɔ mɔɔ ɛkyi awozonle la, ɛwua wɔ awozonle azua nu ɔ? 23 Wɔmɔ mɔɔ ɛfa mɛla ɛtu ɛ nwo la, asoo ɛto Mɛla ne ɛfa ɛgua Nyamenle anyunlu aze ɔ? 24 Ɔluakɛ “bɛdabɛ ti bɛtendɛ bɛtia Nyamenle duma ne wɔ maanle maanle ne mɔ anu,” kɛ mɔɔ bɛhɛlɛ la.+ 25 Nɔhalɛ nu, saa ɛdi mɛla ne azo a yɛɛ mrenyiazo ɛpɛlɛ zo lɛ nvasoɛ a;+ na saa ɛnli mɛla ne azo a, ɛnee noko anrɛɛ bɛampɛ wɔ mrenyiazo bɔbɔ. 26 Ɔti, saa awie mɔɔ bɛtɛpɛle ye mrenyiazo+ la yɛ mɔɔ Mɛla ne kpondɛ la a, asoo bɛnrɛbu sonla zɔhane kɛ yepɛ ye mrenyiazo ɔ?+ 27 Na saa awie mɔɔ bɛtɛpɛle ye mrenyiazo la di Mɛla ne azo a ɔbabua ɛdawɔ mɔɔ bɛpɛ wɔ mrenyiazo na ɛlɛ mɛla ne noko ɛnli zolɛ la ndɛne. 28 Tɛ Dwuunli a le awie mɔɔ ɔle zɔ wɔ sonla nye zo la,+ yɛɛ mrenyiazo ɛpɛlɛ ɛnle debie mɔɔ bɛyɛ ye wɔ nwonane nu a.+ 29 Noko Dwuunli a le awie mɔɔ ɔle zɔ wɔ ye nu,+ na ye mrenyiazo ɛpɛlɛ ne wɔ ye ahonle nu+ na ɔlua sunsum ne azo na tɛ mɛla mɔɔ bɛhɛlɛ azo la.+ Zɔhane sonla ne nganvolɛ vi Nyamenle, ɔnvi menli.+\n^ Giliki aneɛ nu, “ɛya kpole.”\n^ Anzɛɛ “bɛha Mɛla ne bɛ nloa anu bɛhile wɔ.”


2 Nyamenle Ɛndwenle Yɛ Nwo—Asoo Ɔle Nɔhalɛ?\nƐzinzalɛ Arane | November 2011\nKENGA YE WƆ Albanian Amharic Arabic Armenian (West) Bicol Cambodian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greenlandic Hiligaynon Hungarian Igbo Indonesian Italian Japanese Kimbundu Kongo Korean Lithuanian Malagasy Mixe (North Central) Mizo Moore Myanmar Norwegian Nzema Ossetian Pangasinan Papiamento (Curaçao) Polish Portuguese (Brazil) Quechua (Ancash) Romanian Russian Samoan Sepedi Sesotho (Lesotho) Setswana Seychelles Creole Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tsonga Turkish Ukrainian Urdu Vietnamese\nBie mɔ ka kɛ: “Saa Nyamenle dwenle alesama anwo amgba a, anrɛɛ ɔbaye ɛtane nee amaneɛnwunlɛ yeavi ewiade. Na saa ɔdwenle menli nwo kɛ ekpunli bɔbɔ a, ɔndwenle bɛ nwo ngoko.”\nMɔɔ Baebolo ne kilehile: Gyihova Nyamenle ɛmmaa munzule ɛndo menli. (Gyemise 1:13) Ɔkola ɔye ninyɛndane ɛhye mɔ ɛkɛ noko yemaa ɛtanevolɛma adenle amaa yeabua mɔɔ le kpalɛ nee ɛtane la anwo edwɛkɛ ne. Awieleɛ bɔkɔɔ ne, ɔbalie alesama na yeali ngyegyelɛ mɔɔ menli mɔɔ kpo ye tumililɛ ɛmaa yera la kɔsɔɔti anwo gyima.—Mɔlebɛbo 3:1-6; Ayezaya 65:17. *\nNyamenle dwenle alesama anwo kɛ ekpunli na eza ɔdwenle sonla ko biala anwo. Mateyu 10:29-31 maa ɔda ali kɛ ɔze yɛ nwo debie biala mɔɔ yɛdayɛ mumua ne bɔbɔ yɛnze a: “Bɛtɔ nyamenleakatiba nwiɔ ɛkpɔsɛba ko, noko akee ko bɔbɔ ɛndɔ aze wɔ mekɛ mɔɔ bɛ Ze mɔɔ wɔ anwuma la ɛnze nu a. Na bɛmɛ, bɛ ti zo enrinli bɔbɔ bɛdia. Zɔhane ati bɛmmasulo, ɔluakɛ bɛsonle bolɛ kpole bɛtɛla nyamenleakatiba dɔɔnwo.”\nYɛnwu nɔhalɛ ne a kɛzi ɔboa yɛ la: Yɛ nye ɛnlie menli mɔɔ ati yɛ se anzɛɛ ɛndwenle yɛ nwo la anwo. Yemɔti, ɔnyɛ azibɛnwo kɛ, adalɛ mɔɔ menli ɛbɔ kɛ Nyamenle ɛndwenle yɛ nwo la maa menli dɔɔnwo twe bɛ nwo fi ɔ nwo anzɛɛ kpondɛ ye wɔ mekɛ mɔɔ bɛkɛhyia ɔ nwo ala anu a. Saa ɛnwu kɛ Gyihova Nyamenle dwenle yɛ nwo a ɔbahola yeamaa wɔazukoa ɔ nwo debie na ɛ nee ye ava agɔnwolɛ.\nKɛ neazo la, bie a wɔzɛlɛ Nyamenle debie noko ɛngola ɛnwu ye saa ɔdiele anzɛɛ ɔbabua wɔ a. Baebolo ne ka kɛ ahenle mɔɔ tie “yɛ nzɛlɛlɛ la” buke ɔ nzo tie menli mɔɔ fi ahonle nu bikye ye la.—Edwɛndolɛ 65:2.\nNyamenle se: “Bɛva bɛ adwenleadwenle muala bɛgua ɔ nwo zo, ɔboalekɛ ɔdwenle bɛ nwo.” (1 Pita 5:7) Wɔ amaneɛnwunlɛ mekɛ nu bɔbɔ yɛbahola yɛava yɛ nwo yɛado ɔ nwo zo ɔluakɛ ye Edwɛkɛ ne ka kɛ: “[Gyihova] bikye mɔɔ nyane ɛha ye la, na ɔdie mɔɔ ye anyelazo ɛwie la.”—Edwɛndolɛ 34:18.\n^ ɛden. 3 Saa ɛkpondɛ deɛmɔti Nyamenle ɛmaa amaneɛnwunlɛ nwo adenle la anwo edwɛkɛ dɔɔnwo a, nea Duzu A Baebolo ne Kilehile Amgba A? buluku ne tile 11.\n[Edwɛkɛ mɔɔ bɛkpa wɔ mukelɛ 5]\nSaa Nyamenle ɛndwenle yɛ nwo a, ɛnee duzu ati a ɔse yɛrɛla ye ɛkɛ wɔ asɔneyɛlɛ nu ɛ?\nFa nwa awie Fa nwa awie 2 Nyamenle Ɛndwenle Yɛ Nwo—Asoo Ɔle Nɔhalɛ?\nBɛbɛlɛbɛla Wɔ Ɛlɛ Ɔ?\n1 Nyamenle Le Awozideɛ—Asoo Ɔle Nɔhalɛ?\n3 Nyamenle Di Nzenralɛ—Asoo Ɔle Nɔhalɛ?\n4 Nyamenle Ɛnli Pɛlepɛle—Asoo Ɔle Nɔhalɛ?\n5 Ɛzonlenlɛ Kɔsɔɔti Le Kpalɛ—Asoo Ɔle Nɔhalɛ?\nNɔhalɛ Ne Kola Kakyi Wɔ Ɛbɛlabɔlɛ\n“Mmafa Wɔ Adwenle Ɛsɔ Ɛ Ngome Wɔ Nrɛlɛbɛ”\nMaa Sunsum Ne Ɛhile Wɔ Ngoane Nee Anzondwolɛ Adenle\n“Adendulɛma” Wɔ Ɛtane Ewiade Ɛhye Anu\nBoa Mrenya Maa Bɛnyi Sunsum Nu\nBɛtete Mediema Mrenya\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE November 2011\nFa nwa awie Fa nwa awie ƐZINZALƐ ARANE November 2011\nƐZINZALƐ ARANE November 2011


Nyia Bɛnwozohomolɛ—Galeehyeama 5:22, 23 | Debiezukoalɛ\n“Sunsum ne ma a le . . . bɛnwozohomolɛ.”—GAL. 5:22, 23.\nEDWƐNE: 121, 36\nDuzu a yɛsukoa yɛfi mɔɔ Nyamenle yɛle ye wɔ Seetan atuadelɛ ne anwo la anu a?\nBaebolo nu menli mɔɔ lale bɛnwozohomolɛ ali nee bɛdabɛ mɔɔ bɛanla ye ali la bie mɔ a le nwane mɔ?\nKɛzi Baebolo ɛzukoalɛ kola boa maa yɛnyia bɛnwozohomolɛ mɔɔ le subane kpalɛ lɛ ɛ?\n1, 2. (a) Saa yɛangomo yɛ nwo zo a, duzu a bavi nu ara a? (b) Kɛmɔti a bɛnwozohomolɛ nwo hyia ɛnɛ a?\nBƐNWOZOHOMOLƐ le subane kpalɛ. (Gal. 5:22, 23) Gyihova di munli, yemɔti ɔkomo ɔ nwo zo kpalɛ. Noko yɛmɛ yɛnli munli, ɔti ɔnla aze ɔmaa yɛ. Nɔhalɛ nu, menli yia ngyegyelɛ dɔɔnwo ɛnɛ ɔluakɛ bɛngomo bɛ nwo zo. Ɛhye maa bɛyɛ tu sie yɛɛ ɔmmaa bɛmbɔ mɔdenle kpalɛ wɔ sukulu anzɛɛ gyima nu. Eza ɔkola ɔmaa awie bɔ aholoba, bo nza, yɛ basabasa, bɔ ewole, bɔ kakɛ, nyia subane ɛtane, da efiade, di nyane, nyia nla nu ewule, nrenzɛ mɔɔ ɔngulo nee mɔɔ bokɛboka nwo la.—Edw. 34:11-14.\n2 Nɔhalɛ nu, menli mɔɔ ɛngomo bɛ nwo zo la gyegye bɛ nwo nee awie mɔ. Bɛnwozohomolɛ mɔɔ menli ɛnlɛ la ɛbu zo. Ɛnee menli komo bɛ nwo zo wɔ 1940 ne anu, noko neɛnleanu mɔɔ bɛyɛ ye kenle nsa ye la kile kɛ menli ɛngola ɛngomo bɛ nwo zo fee. Ɛhye ɛnyɛ menli mɔɔ sukoa Nyamenle Edwɛkɛ ne la azibɛnwo ɔluakɛ Baebolo ne hanle kɛ “mekɛ mɔɔ li awieleɛ” la anu, menli mɔɔ “ɛngomo bɛ nwo zo” la bara.—2 Tim. 3:1-3.\n3. Kɛmɔti a ɔwɔ kɛ Kilisienema komo bɛ nwo zo ɛ?\n3 Duzu ati a ɔwɔ kɛ ɛnyia ɛhulolɛ kɛ ɛbahomo ɛ nwo zo ɛ? Ninyɛne nwiɔ ɛhye ati a nwolɛ hyia a. Mɔɔ limoa, ngyegyelɛ mgbole ɛndo menli mɔɔ kola komo bɛ nwo zo la. Bɛsie bɛ nwo dii, bɛ nee awie mɔ nyia agɔnwolɛvalɛ kpalɛ, bɛnda bɛnva ɛya, adwenleadwenle ɛndɔ bɛ nwo yɛɛ eza bɛnnyia adwenle nu ewule. Mɔɔ tɔ zo nwiɔ, bɛkola bɛkpo sɔnea, bɛdi bɛ atiakunluwɔzo ɛtane zo, na ɛhye maa bɛyɛ Nyamenle agɔnwo mɔ. Ɛhye a Adam nee Yive angola ye yɛ a. (Mɔl. 3:6) Akee suzu menli dɔɔnwo mɔɔ bɛhɔ ngyegyelɛ mgbole nu ɔluakɛ bɛangola bɛ nwo zo komo la anwo nea.\n4. Edwɛkɛ boni a ɔwɔ kɛ awie mɔɔ ɛngola ɔ nwo zo komo la maa ɔkyekye ɔ rɛle a?\n4 Gyihova ze kɛ yɛnli munli, ɔti ɔyɛ se ɔmaa yɛ kɛ yɛbahomo yɛ nwo zo. Noko ɔkulo kɛ ɔboa yɛ ɔmaa yɛdi yɛ atiakunluwɔzo ɛtane zo. (1 Arl. 8:46-50) Ɔle Agɔnwolɛ kpalɛ, ɔti ɔmaa menli mɔɔ bɛlɛ ahonle kpalɛ mɔɔ bɛkulo kɛ bɛsonle ye noko ɔyɛ se ɔmaa bɛ kɛ bɛbahomo bɛ nwo zo wɔ ninyɛne bie mɔ anu la anwosesebɛ. Bɛmaa yɛzuzu neazo kpalɛ mɔɔ Gyihova ɛyɛ la anwo. Akee yɛbazukoa debie yɛavi Baebolo nu menli mɔɔ yɛle neazo kpalɛ nee ɛtane la anu. Eza yɛbazuzu ngyinlazo mɔɔ baboa yɛ amaa yɛahomo yɛ nwo zo la bie mɔ anwo.\nGYIHOVA ƐYƐ NWOLƐ NEAZO\n5, 6. Bɛnwozohomolɛ nwo neazo boni a Gyihova ɛyɛ a?\n5 Gyihova kola komo ɔ nwo zo bɔkɔɔ, ɔluakɛ ye gyima biala di munli. (Mɛla 32:4) Noko yɛmɛ, yɛnli munli. Noko, amaa yɛade bɛnwozohomolɛ abo la, ɔwɔ kɛ yɛsuzu neazo mɔɔ Gyihova ɛyɛ la anwo amaa yɛahola yɛazukoa ye kpalɛ. Mekɛ titili boni mɔ anu a Gyihova lale bɛnwozohomolɛ ali a?\n6 Dwenle kɛzi Gyihova homole ɔ nwo zo wɔ Seetan atuadelɛ ne anwo la anwo. Ɛnee ɔwɔ kɛ ɔdi ngyegyelɛ zɔhane anwo gyima. Abɔnsam atuadelɛ ne yɛle anwumabɔvolɛma mɔɔ di nɔhalɛ maa Nyamenle la amuala azibɛnwo, bɛvale ɛya yɛɛ bɛ nye anlie ɔ nwo bieko. Bie a saa ɛsuzu amaneɛnwunlɛ mɔɔ Seetan ɛva ɛra la anwo a, ɔmaa ɛte ngane zɔhane. Noko, Gyihova ampele ɔ nwo. Mɔɔ ɔyɛle la ɛnee fɛta bɔkɔɔ. Ɔnva ɛya mgbane mgbane, yɛɛ ɔlɛdi Seetan atuadelɛ ne anwo gyima wɔ adenle kpalɛ zo. (Ade. 34:6; Dwobu 2:2-6) Adenle boni azo? Gyihova ɛmaa mekɛ ɛgua nu, ɔluakɛ ɔngulo kɛ bɛsɛkye awie biala, emomu “ɔkulo kɛ menli kɔsɔɔti nu bɛ nwo.”—2 Pita 3:9.\n7. Duzu a yɛsukoa yɛfi Gyihova neazo ne anu a?\n7 Gyihova mɔɔ ɔkomo ɔ nwo zo la maa yɛnwu kɛ ɔwɔ kɛ yɛnea yɛ edwɛkɛhanlɛ nee yɛ nyɛleɛ boɛ; na ɔnle kɛ yɛpele yɛ nwo. Saa ɔwɔ kɛ ɛsi kpɔkɛ bie mɔɔ anwo hyia la a, nyia mekɛ dwenle nwolɛ kpalɛ. Sɛlɛ nrɛlɛbɛ amaa wɔaha edwɛkɛ anzɛɛ wɔayɛ debie mɔɔ tenrɛ la. (Edw. 141:3) Saa ɛfa ɛya a, ɔnyɛ se kɛ ɛbayɛ mɔɔ ɛnle kpalɛ la. Yɛ nuhua dɔɔnwo pelele yɛ nwo hanle edwɛkɛ anzɛɛ yɛle debie mɔɔ yɛnlunle yɛ nwo a!—Mrɛ. 14:29; 15:28; 19:2.\nNEAZO KPALƐ NEE ƐTANE MƆƆ NYAMENLE AZONVOLƐ YƐLE\n8. (a) Nienwu a yɛbanwu menli mɔɔ yɛle bɛnwozohomolɛ nwo neazo kpalɛ la anwo edwɛkɛ a? (b) Kɛmɔti a Dwosefi ammaa Pɔtefaa aye ne ambɛlɛbɛla ye a? (Nea mɔlebɛbo nvoninli ne.)\n8 Baebolo nu neazo boni mɔ a maa yɛnwu kɛ ɔwɔ kɛ yɛkomo yɛ nwo zo a? Bie a ɛkakye Baebolo nu menli bie mɔ mɔɔ bɛhomole bɛ nwo zo wɔ sɔnea nu la. Bɛ nuhua ko a le Gyekɔbo ara Dwosefi. Ɔhomole ɔ nwo zo wɔ mekɛ mɔɔ ɛnee ɔle sonvolɛ wɔ Pɔtefaa mɔɔ le Falo sinzavolɛma kpanyinli sua nu la. Ɛnee Dwosefi “anwo yɛ fɛ na ɔgyi zo sengɔɔnwo,” ɔti, Pɔtefaa aye ne bɔle mɔdenle kɛ ɔbɛlɛbɛla ye amaa ɔ nee ye ala. Duzu ati a Dwosefi ammaa yeambɛlɛbɛla ye a? Ɔda ali kɛ, ɔzuzule mɔɔ saa ɔgyakyi ɔ nwo ɔmaa ye a ɔbavi nu yeara la anwo. Na mɔɔ tɛnlabelɛ ne anu yɛle se la, ɔnriandile. Ɔnyianle adwenle kɛ: “Duzu ati yɛɛ akee menwɔyɛ amumuyɛ kpole ɛhye, na menwɔyɛ ɛtane menwɔtia Nyamenle ɛ?”—Mɔl. 39:6, 9; kenga Mrɛlɛbulɛ 1:10.\n9. Kɛzi ɛbahola wɔaziezie ɛ nwo wɔakpo sɔnea ɛ?\n9 Duzu a yɛsukoa yɛfi Dwosefi neazo ne anu a? Ɔwɔ kɛ yɛtwe yɛ nwo yɛfi sɔnea mɔɔ bamaa yɛayɛ debie mɔɔ Nyamenle kyi la anwo. Mekɛ bie, ɛnee menli mɔɔ ɛnɛ bɛle Alasevolɛ la di aleɛ molozo, no nza dɔɔnwo, no sigalɛte nee nyile ɛtane, bɔ nla nu ɛbɛlatane nee mɔɔ bokɛboka nwo la. Mɔɔ bɛzɔnenle bɛ bɔbɔ la anzi, ɛnee ɔyɛ a ɔyɛ bɛ kɛ bɛzia bɛbɔ bɛ ɛbɛlatane ne bieko. Noko, saa wɔ adwenle yɛ wɔ kɛ ɛbulu Gyihova mɛla zo a, dwenle esiane mɔɔ bado wɔ wɔ sunsum nu kɛ wɔangomo wɔ nganeɛdelɛ ɛtane zo la anwo. Akee pɛ tɛnlabelɛ mɔɔ bahola amaa wɔayia sɔnea nee kɛzi ɛbahola wɔahwe ɛ nwo wɔavi nwo la anwo nvoninli. (Edw. 26:4, 5; Mrɛ. 22:3) Saa ɛyia sɔnea zɛhae a, sɛlɛ Gyihova kɛ ɔmaa wɔ nrɛlɛbɛ nee bɛnwozohomolɛ, amaa wɔaho wɔatia ye.\n10, 11. (a) Duzu sɔnea a mgbavolɛ nee mbɛlɛra dɔɔnwo yia ye wɔ sukulu a? (b) Duzu a baboa Kilisiene ngakula amaa bɛakpo ɛbɛlatane a?\n10 Sɔnea mɔɔ dole Dwosefi la bie to Kilisiene ngakula dɔɔnwo. Fa Kim kɛ neazo. Ɛnee ɔ gɔnwo mɔ sukuluma dɔɔnwo bɔ nla nu ɛbɛlatane, wɔ dapɛne bie awieleɛ, bɛvale menli mɔɔ bɛ nee bɛ lale la bɛdule bɛ nloa anu. Noko Kim ɛdeɛ, yeanyia bie yeanga. Ɔka kɛ kɛmɔ ɔkulo kɛ ɔyɛ ngakyile la ati, ɔyɛ a ɔte nganeɛ kɛ “bɛkpo ye yɛɛ yeha ɔ ngome” na ye atipɛnema bu ye kɛ ɔle koasea kɛ ɔ nee mrenyia ɛndu la. Kim yɛle nrɛlɛbɛvolɛ kɛ ɔ nee mrenyia andu la. Ɔze kɛ nla nu atiakunluwɔzo mɔɔ mgbavolɛ nee mbɛlɛra lɛ la anloa yɛ se. (2 Tim. 2:22) Ɔ gɔnwo mɔ sukuluma ta biza ye saa ɔtɛde belamunli a. Ɛhye maa ɔnyia adenle ɔkilehile deɛmɔti ɔmbɔ nla nu ɛbɛlatane la anu ɔkile bɛ. Yɛ nye die Kilisiene ngakula mɔɔ bɛbɔ kpɔkɛ kɛ bɛbakpo nla nu ɛbɛlatane la anwo, na Gyihova noko anye die bɛ nwo kpalɛ!\n11 Baebolo ne ka menli mɔɔ bɛangomo bɛ nwo zo wɔ nla nwo la anwo edwɛkɛ fa bɔ yɛ kɔkɔ. Eza ɔmaa yɛnwu esiane mɔɔ vi bɛ nwo zo mɔɔ bɛangomo anu rale la. Awie biala mɔɔ ɛlɛyia Kim ngyegyelɛ ne bie la bahola azuzu kpavolɛ ne mɔɔ ye adwenle ɛtɛtinli mɔɔ Mrɛlɛbulɛ tile 7 ka ɔ nwo edwɛkɛ la anwo. Eza suzu mɔɔ Amenɔn yɛle nee ngyegyelɛ mɔɔ vi nu rale la anwo. (2 Sa. 13:1, 2, 10-15, 28-32) Awovolɛ, ɔwɔ kɛ bɛboa bɛ mra bɛmaa bɛnyia bɛnwozohomolɛ subane nee nrɛlɛbɛ, ɔlua Baebolo nu neazo ɛhye mɔ mɔɔ bɛbazuzu nwo wɔ bɛ abusua ɛzonlenlɛ bo la azo.\n12. (a) Mɔɔ Dwosefi nee ɔ mediema ne mɔ yiale la, kɛzi ɔhomole ɔ nwo zo ɛ? (b) Tɛnlabelɛ boni mɔ anu a ɔwɔ kɛ yɛkomo yɛ nwo zo a?\n12 Dwosefi yɛle bɛnwozohomolɛ nwo neazo bieko. Kɛmɔ ɛnee Dwosefi kulo kɛ ɔnwu mɔɔ wɔ ɔ mediema ne mɔ ahonle nu la ati, yeanla ɔ nwo ali yeangile bɛ ɛkɛ ne ala wɔ mekɛ mɔɔ bɛrale Yigyibiti kɛ bɛbadɔ aleɛ la. Mɔɔ ɛnee alɔbɔlɛ ɛlɛku ye kpalɛ la ɔvile bɛ nwo ɛkɛ na ɔhɔzunle. (Mɔl. 43:30, 31; 45:1) Saa ɛ diema Kilisienenli anzɛɛ wɔ kulovolɛ bie anyɛ ye debie wɔ nrɛlɛbɛ nu na ɛkomo ɛ nwo zo kɛmɔ Dwosefi yɛle la a, ɔnrɛmaa ɛnrɛpele ɛ nwo ɛnrɛyɛ debie. (Mrɛ. 16:32; 17:27) Saa bɛdu wɔ busuanli bie a, ɔwɔ kɛ ɛkomo ɛ nwo zo amaa ɛ nee ye andu. Ɛ nwo zo mɔɔ ɛbahomo wɔ tɛnlabelɛ zɛhae mɔ anu la ɛnrɛra ɛkɛ ne ala, noko saa yɛnwu ye kɛ yɛ nyɛleɛ nee Gyihova neazo nee ye folɛdulɛ yia a, ɔnrɛyɛ se ɔnrɛmaa yɛ.\n13. Duzu a yɛsukoa yɛfi Belemgbunli Devidi edwɛkɛ ne anu a?\n13 Baebolo ne maa yɛnwu neazo kɛnlɛma mɔɔ Belemgbunli Devidi yɛle la. Ɔnyianle tumi kpole, noko mekɛ mɔɔ Sɔɔlo nee Hyemɛyae hanle ye ɛya la, ɔ nee bɛ anli ye wɔ ɛya zo. (1 Sa. 26:9-11; 2 Sa. 16:5-10) Ɛhye ɛngile kɛ Devidi homole ɔ nwo zo dahuu, kɛmɔ yɛnwu ye wɔ ɔ nee Batehyɛba ɛtane ne nee kɛzi ɔlimoa ɔyɛle ye nyɛleɛ wɔ Neebale atisesebɛ ne anwo la. (1 Sa. 25:10-13; 2 Sa. 11:2-4) Noko, yɛbahola yɛazukoa debie yɛavi Devidi ɛkɛ. Mɔɔ limoa, ɔwɔ kɛ neavolɛma mɔɔ li Nyamenle menli ne anyunlu la nea boɛ kpalɛ amaa bɛanva bɛ tumi ne bɛanli gyima wɔ adenle ɛtane zo. Mɔɔ tɔ zo nwiɔ, ɔnle kɛ awie biala to ye adwenle nu na ɔdwenle kɛ sɔnea ɛnrɛdo ye.—1 Kɔl. 10:12.\nNINYƐNE BIE MƆ MƆƆ ƐBAHOLA WƆAYƐ\n14. Duzu a dole adiema nrenyia ko a? Kɛmɔti a mɔɔ yɛbayɛ ye wɔ tɛnlabelɛ zɛhae mɔ anu la anwo hyia ɛ?\n14 Duzu a ɛbahola wɔayɛ amaa wɔahomo ɛ nwo zo kpalɛ a? Suzu neazo ɛhye anwo. Awie vale ye kale zile Luigi ɛdeɛ ne anzi. Ɔnva nwo kɛ nvonleɛ ne vi ahenle la, ɔbɔle ɔ bo kɛ ɔbɔ Luigi aholoba na anrɛɛ ɔ nee ye ko bɔbɔ. Luigi zɛlɛle Gyihova kɛ ɔboa ye ɔmaa ɔzie ɔ nwo dii, ɔbɔle mɔdenle kɛ ɔmaa delava ɛhendeɛ ne aha ye ahonle ado ye azule nu, noko yeanyɛ boɛ. Luigi yɛle ye insurance ne anwo kɛlɛtokɛ na ɔhɔle wɔ mekɛ mɔɔ ɛnee nrenyia ne tɛtea la. Ye dapɛne ko anzi, ɛnee Luigi ɛlɛyɛ sia kɔkpɔla wɔ raalɛ bie sua nu na ɔnwunle kɛ ɔ hu a le zɔhane delava ne! Ɔyɛle nrenyia ne nyiane na ɔkpale ye subane ɛtane ne anwo kyɛlɛ. Ɔbɔle ɛwɔkɛ kɛ ɔbamaa Luigi insurance kɔmpɛlɛ ne ayɛ ye kale ne boɛ ndɛndɛ. Nrenyia ne vale ɔ nwo wulale adawubɔlɛ ne anu na ɔ nye liele mɔɔ bɛhanle la anwo. Ɛhye ati, Luigi nwunle kɛ ɔle kpalɛ kɛ ɔziele ɔ nwo dii wɔ mekɛ mɔɔ esiane ne zile la, na saa ɔvale ɛya a anrɛɛ debie kpalɛ vi nu ɛnrɛra.—Kenga 2 Kɔlentema 6:3, 4.\nSaa yɛsie yɛ nwo dii anzɛɛ yɛfa ɛya a, ɔbahola yeaha yɛ Kilisiene ɛzonlenlɛ gyima ne wɔ adenle bie azo (Nea ɛdendɛkpunli 14)\n15, 16. Kɛzi Baebolo ɛzukoalɛ bahola aboa ɛ nee wɔ abusua ne yeamaa bɛahomo bɛ nwo zo ɛ?\n15 Saa Kilisienema anye bolo Baebolo ne ɛzukoalɛ nwo a, ɔbamaa bɛahomo bɛ nwo zo. Kakye kɛ Nyamenle zele Dwɔhyua kɛ: “Maa ɔyɛ wɔ gyima kɛ ɛkɛgenga Mɛla buluku ne dahuu wɔ bɛ ɛzonlenlɛ mekɛ biala anu. Dwenledwenle Mɛla ne anwo nɔɔzo nee ewiazo, na di mɔɔ bɛhɛlɛ ye nuhua la amuala azo. Ɛhye bamaa wɔ ɛbɛlabɔlɛ ne adenrɛ.” (Dwɔh. 1:8) Kɛzi Baebolo ɛzukoalɛ bamaa wɔahomo ɛ nwo zo ɛ?\n16 Kɛmɔ yɛnwu ye la, neazo ngakyile mɔɔ wɔ Baebolo ne anu la ɛmaa yɛnwu nvasoɛ mɔɔ wɔ bɛnwozohomolɛ zo nee ngyegyelɛ mɔɔ saa yɛangomo yɛ nwo zo a yɛbayia la. Gyihova ze deɛmɔti ɔmaanle bɛhɛlɛle edwɛkɛ ɛhye mɔ la. (Wlo. 15:4) Nea kɛzi nrɛlɛbɛ wɔ nu kɛ yɛbagenga, yeadwenledwenle nwo na yɛazukoa a! Bɔ mɔdenle kɛ ɛbanwu kɛzi bɛfale ɛ nee wɔ abusua ne anwo la. Sɛlɛ Gyihova kɛ ɔboa wɔ ɔmaa ɛva ye Edwɛkɛ ne ɛyɛ gyima. Saa ɛnwu kɛ ɛngola ɛngomo ɛ nwo zo wɔ ninyɛne bie mɔ anu a, die to nu. Akee yɛ nwolɛ asɔne na bɔ mɔdenle kɛ ɛbanyia anyuhɔlɛ. (Gye. 1:5) Nɔhalɛ nu, saa ɛyɛ neɛnleanu wɔ yɛ mbuluku ne mɔ anu a ɔbamaa wɔanyia edwɛkɛ bieko mɔɔ baboa wɔ la.\n17. Kɛzi awovolɛ bahola aboa bɛ mra amaa bɛahomo bɛ nwo zo ɛ?\n17 Kɛzi ɛbahola wɔaboa ɛ mra wɔamaa bɛahomo bɛ nwo zo ɛ? Awovolɛ ze kɛ bɛnva subane ɛhye bɛnwo ngakula. Kɛmɔ ɔde wɔ subane mgbalɛ ngakyile mɔɔ ɔwɔ kɛ bɛ mra nyia anu la, ɔwɔ kɛ awovolɛ yɛ nwolɛ neazo. (Ɛfɛ. 6:4) Saa ɛnwu ye kɛ ɔyɛ se kɛ ɛ mra bahomo bɛ nganeɛdelɛ zo a, biza ɛ nwo saa ɛlɛyɛ nwolɛ neazo kpalɛ a. Mmabu ɛ nye ɛgua kɛzi daselɛlilɛ, debiezukoalɛ ɛhɔlɛ nee abusua ɛzonlenlɛ mɔɔ ɛbayɛ ye dahuu mɔɔ baboa la azo. Saa ɛ ra biza debie na ɔfɛta kɛ ɛka kɛ kyɛkyɛ a mmamaa ɔgyegye wɔ! Gyihova maanle Adam nee Yive ɛweɛne—na ɛnee ɔwɔ kɛ ɛhye maa bɛnyia ɛbulɛ bɛmaa ye tumililɛ ne. Zɔhane ala a amaa ngakula ne mɔ ahomo bɛ nwo zo la, ɔwɔ kɛ awovolɛ tea bɛ na bɛyɛ neazo kpalɛ bɛmaa bɛ a. Nyamenle tumililɛ ne nee ye ngyinlazo ne mɔ mɔɔ ɛbamaa ɛ mra anye alie nwo la boka ninyɛne mɔɔ sonle bolɛ mɔɔ ɛbamaa bɛanyia la anwo.—Kenga Mrɛlɛbulɛ 1:5, 7, 8.\n18. Duzu ati a ɔwɔ kɛ yɛkpa agɔnwolɛma kpalɛ ɛ?\n18 Nɔhalɛ nu, saa ɛle awovolɛ anzɛɛ ɛnle awovolɛ a, ɔwɔ kɛ ɛkpa agɔnwolɛma kpalɛ. Fa menli mɔɔ bamaa wɔ anwosesebɛ kɛ ɛva bodane kpalɛ ɛzie ɛ nye zo amaa ɛ nwo angyele wɔ la agɔnwolɛ. (Mrɛ. 13:20) Menli mɔɔ anye die sunsum nu ninyɛne nwo la bahola aboa wɔ amaa wɔazukoa kɛzi bɛkomo bɛ nwo zo la. Nɔhalɛ nu, wɔ subane kpalɛ ne bamaa ɛ gɔnwo mɔ anwosesebɛ. Saa yɛnyia bɛnwozohomolɛ a, ɔbamaa yɛanyia Nyamenle anyunlu ɛlolɛ, yɛ nye balie wɔ ɛbɛlabɔlɛ nu na yɛ nee yɛ alɔvolɛ anyia agɔnwolɛvalɛ kpalɛ.\nFa nwa awie Fa nwa awie Nyia Bɛnwozohomolɛ


Edwɛne 55—Bɛmmasulo Bɛ! | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai Alur America Mumule Aneɛ Amharic Amis Arabic Armenian Attié Aukan Awing Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumule Aneɛ Croatian Cuba Mumule Aneɛ Czech Damara Dangme Danish Dayak Ngaju Douala Drehu Dutch Ecuador Mumule Aneɛ Edo Efik English Esan Estonian Eton Ewe Fang Faroese Fijian Finnish Fon French Fulfulde (Cameroon) Ga Garifuna Georgian German German Mumule Aneɛ Ghomálá’ Giliki Gitonga Gokana Greenlandic Guarani Gun Haitian Creole Hakka (Taiwan) Hausa Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Ivorian Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Konkani (Roman) Korean Kosraean Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Medumba Mexico Mumule Aneɛ Min Nan (Taiwan) Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Niuean Norwegian Nsenga (Mozambique) Nsenga (Zambia) Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Ronga Runyankore Russia Mumule Aneɛ Russian Rutoro Saint Lucian Creole Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spanish Sranantongo Sunda Swahili Swahili (Congo) Swedish Tagalog Tahitian Talian Tamil Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yemba Yoruba Zapotec (Isthmus) Zulu\n1. Bɛ-hɔ bɛ nyu-nlu, me me-nli,\nBɛ-li me-nli da-se-lɛ.\nBɛ-maa me-nli ɛ-nwu kɛ\nMe Ra Gyi-sɛ-se ɛ-vua-ndi\nA-bɔn-sam ɛ-do a-ze.\nƆ-nrɛ-hyɛ ɔ-ba-kye-kye ye\nYea-maa yɛ nwo a-dɔ yɛ.\nSaa bɛ ɛ-kpɔ-lɛ ne so a,\nMe me-nli, Bɛ-mma-su-lo.\nMe-ba-lie me a-zo-nvo-lɛ.\nBɛ-le kɛ me nye ma ne.\n2. A-gbɔ-vo-lɛ-ma nwo ba-zo\nBɛa-dwa-zo bɛa-ti-a wɔ.\nMe nɔ-ha-lɛ a-zo-nvo-lɛ,\nMe-ba-gyi-nla bɛ nzi kpu-ndii,\nMea-maa bɛa-ho bɛa-dɔ zo.\n3. Me-le wɔ a-ra-ne-mgbo-le,\nƆ-ti a-nrɛɛ mma-su-lo.\nSaa e-wu-le fa wɔ a,\nMe-ba-za ye mea-lie wɔ.\nMma-su-lo mɔɔ ku nwo-na-ne\nNa ɔ-ngu ɛ-kɛ-la la.\nDi nɔ-ha-lɛ kɔ a-wie-leɛ,\nMe-ba-maa wɔa-li ko-nim!\n(Eza nea Mɛla 32:10; Nih. 4:14; Edw. 59:1; 83:2, 3.)\nFa nwa awie Fa nwa awie Bɛmmasulo Bɛ!\nBɛmmasulo Bɛ (Edwɛne 55)\nsjj edwɛne 55


Kɛ Ɔkɛyɛ Na Wɔabɔ Wɔ Ahonle Nwo Bane Ɛ? | Ɛzinzalɛ Arane Debiezukoalɛ\n‘Bɔ wɔ ahonle nwo bane tɛla debie biala mɔɔ ɛfa ɛsie la.’—MRƐ. 4:23.\nEDWƐNE 36 Yɛbɔ Yɛ Ahonle Nwo Bane\n1-3. (a) Duzu ati a Gyihova hulole Sɔlɔmɔn a, na nyilalɛ boni mɔ a ɔnyianle a? (b) Kpuya boni mɔ a yɛbabua wɔ edwɛkɛ ɛhye anu a?\nSƆLƆMƆN rayɛle Yizilayɛ belemgbunli wɔ mekɛ mɔɔ ɛnee ɔle kakula kpavolɛ la. Mɔɔ ɔbɔle ye belemgbunlililɛ ne abo la, Gyihova yele ɔ nwo hilele ye wɔ ɛlalɛ nu na ɔzele ye kɛ: “Duzu a ɛkpondɛ kɛ meyɛ memaa wɔ a?” Sɔlɔmɔn buale ye kɛ: “Mele kakula somaa mɔɔ menze nwolɛ bie, . . . Ɛhye ati mebodo wɔ, maa me nrɛlɛbɛ [“ahonle mɔɔ yɛ tieyɛ,” NW] maa menva menzie wɔ menli ne.” (1 Arl. 3:5-10) “Ahonle mɔɔ yɛ tieyɛ”—mɛlɛbɛnwoaze modolɛ boni ɛne! Ɔnyɛ nwanwane kɛ Gyihova hulole Sɔlɔmɔn la! (2 Sa. 12:24) Yɛ Nyamenle ne anye liele kakula Sɔlɔmɔn mualɛ ne anwo kpalɛ, ɔti ɔmaanle ye “nrɛlɛbɛ kpole nee ndelebɛbo dɔɔnwo.”—1 Arl. 3:12.\n2 Mekɛ tendenle ala mɔɔ Sɔlɔmɔn lile nɔhalɛ la, ɔnyianle nyilalɛ dɔɔnwo. Ɔnyianle nwolɛ adenle kpole ɔzile ɛzonlenlɛ sua ɔmaanle ‘Gyihova, Yizilayɛ Nyamenle ne.’ (1 Arl. 8:20) Nyamenle nrɛlɛbɛ mɔɔ ɔvale ɔmaanle ye la ati, ɔliele duma. Bɛhɛlɛle edwɛkɛ mɔɔ ɔhanle mekɛ mɔɔ Nyamenle sunsum ne wɔ ɔ nwo zo la wɔ Baebolo mbuluku nsa anu. Nuhua ko a le Mrɛlɛbulɛ buluku ne.\n3 Bɛha ahonle ne anwo edwɛkɛ kɛyɛ fane ɛya wɔ Mrɛlɛbulɛ buluku ne anu. Kɛ neazo la, yɛkenga ye wɔ Mrɛlɛbulɛ 4:23 kɛ: ‘Bɔ wɔ ahonle nwo bane tɛla debie biala mɔɔ ɛfa ɛsie la.’ Wɔ ngyɛnu ɛhye anu, edwɛkɛkpɔkɛ “ahonle” kile duzu? Yɛbabua kpuya zɔhane wɔ edwɛkɛ ɛhye anu. Eza yɛbazuzu kpuya gyɛne nwiɔ anwo: Kɛzi Seetan bɔ mɔdenle kɛ ɔsɛkye yɛ ahonle ne ɛ? Na duzu a yɛbayɛ yɛava yɛabɔ yɛ ahonle ne anwo bane a? Amaa yɛali nɔhalɛ yɛamaa Nyamenle la, ɔwɔ kɛ yɛte kpuya nwiɔ zɔhane mualɛ ne abo.\n‘WƆ AHONLE’ A LE DUZU?\n4-5. (a) Kɛzi Edwɛndolɛ 51:6 maa yɛte mɔɔ edwɛkɛkpɔkɛ “ahonle” kile la abo ɛ? (b) Kɛzi yɛbahola yɛava yɛ kpɔkɛdelɛ yɛayɛ kɛzi yɛde wɔ yɛ nu la anwo ndonwo ɛ?\n4 Wɔ Mrɛlɛbulɛ 4:23, edwɛkɛkpɔkɛ “ahonle” gyi ɛkɛ maa kɛzi awie de anzɛɛ “mɔɔ wɔ sonla nu” la. (Kenga Edwɛndolɛ 51:6.) Wɔ adenle fofolɛ zo, “ahonle” gyi ɛkɛ maa yɛ nzuzulɛ, yɛ nganeɛdelɛ, yɛ adwenle nee yɛ atiakunluwɔzo. Ɔkile kɛzi yɛde wɔ yɛ nu, na tɛ kɛzi menli nwu yɛ la.\n5 Yɛbahola yɛava yɛ kpɔkɛdelɛ yɛayɛ kɛzi yɛde wɔ yɛ nu la anwo ndonwo. Mɔɔ limoa, amaa yɛanyia kpɔkɛdelɛ kpalɛ la, ɔwɔ kɛ yɛdi aleɛ kpalɛ na yɛkpundikpundi yɛ agbɔkɛ nu dahuu. Zɔhane ala a amaa yɛanyia sunsum nu kpɔkɛdelɛ kpalɛ la, ɔwɔ kɛ yɛdi sunsum nu aleɛ kpalɛ na yɛkile kɛ yɛlɛ Gyihova anu diedi dahuu a. Ɛhye kile kɛ yɛbava mɔɔ yɛsukoa la yɛayɛ gyima na yɛaha yɛ diedi ne anwo edwɛkɛ yɛahile awie mɔ. (Wlo. 10:8-10; Gye. 2:26) Mɔɔ tɔ zo nwiɔ, saa yɛnea kɛzi yɛde wɔ ɛnyelɛ zo la a, bie a yɛbadwenle kɛ yɛte kpɔkɛ, noko amuanrɛɛ ewule bie wɔ yɛ nu. Zɔhane ala a, ninyɛne ngakyile mɔɔ yɛyɛ ye wɔ yɛ ɛzonlenlɛ nu la ati, yɛbadwenle kɛ yɛ nwo yɛ se wɔ diedi ne anu a, noko bie a atiakunluwɔzo ɛtane ɛlɛsɔ ndinli wɔ yɛ nu. (1 Kɔl. 10:12; Gye. 1:14, 15) Ɔwɔ kɛ yɛkakye kɛ Seetan kulo kɛ yɛnyia ye adwenle ne bie. Kɛzi ɔbahola yeayɛ ɛhye ɛ? Na kɛzi yɛbahola yɛabɔ yɛ nwo bane ɛ?\nKƐZI SEETAN BƆ MƆDENLE KƐ ƆSƐKYE YƐ AHONLE NE LA\n6. Seetan bodane a le boni, na kɛzi ɔbɔ mɔdenle kɛ ɔbadwu nwo ɛ?\n6 Seetan kulo kɛ yɛyɛ kɛ ɔdaye la—atuadelɛnli mɔɔ ɔnli Gyihova ngyinlazo zo na ɔyɛ mɔɔ ɔkulo la. Seetan ɛnrɛhola ɛnrɛtinlitinli yɛ nwo zo kɛ yɛdwenle na yɛyɛ yɛ ninyɛne kɛ ɔdaye la. Ɔti, ɔbɔ mɔdenle kɛ ɔdua ndenle gyɛne zo yeadwu ye bodane nwo. Kɛ neazo la, ɔmaa menli mɔɔ yenyia bɛ nwo zo tumi dɛba la bɔ yɛ yia. (1 Dwɔn 5:19) Ɔ nye la kɛ yɛ nee bɛ badu, ɔnva nwo kɛ yɛze kɛ agɔnwolɛ ɛtane “sɛkye” yɛ adwenle nee yɛ nyɛleɛ la. (1 Kɔl. 15:33; ɔbdw.) Seetan luale adenle ɛhye azo nyianle Belemgbunli Sɔlɔmɔn. Ɔgyale awozonle ɛzonlenlɛ mraalɛ dɔɔnwo na awieleɛ kolaa “ye mraalɛ ne mɔ hakyile ye adwenle” vile Gyihova anwo.—1 Arl. 11:3.\nKɛ ɔkɛyɛ na wɔabɔ wɔ ahonle nwo bane wɔavi mɔdenle mɔɔ Seetan ɛlɛbɔ kɛ ɔsɛkye ye la anwo ɛ? (Nea ɛdendɛkpunli 7) *\n7. Duzu bieko a Seetan dua zo maa menli nyia ye adwenle ne bie a, na duzu ati a ɔwɔ kɛ yɛnea boɛ wɔ nwo a?\n7 Seetan dua sini nee tɛlevihyɛne gyimalilɛ zo maa menli dɔɔnwo nyia ye adwenle ne bie. Ɔze kɛ gyimalilɛ ɛhye mɔ anu edwɛkɛ ɛmmaa yɛ nye ɛnlie ala; ɔka kɛzi yɛdwenle, yɛte nganeɛ na yɛyɛ yɛ ninyɛne la. Gyisɛse vale ɛhye lile gyima kpalɛ wɔ ye ngilehilelɛ nu. Fa ye ndonwo mɔɔ fale Samɛleanli agɔnwolɛ kpalɛ ne yɛɛ kakula nrenyia ne mɔɔ hɔzɛkyele ye agyapadeɛ ne la kɛ neazo. (Mat. 13:34; Luku 10:29-37; 15:11-32) Noko, menli mɔɔ Seetan ɛzɛkye bɛ adwenle la, bahola aha edwɛkɛ azɛkye yɛ adwenle. Ɔwɔ kɛ yɛyɛ nyeyenu. Sini nee TV zo gyimalilɛ bahola amaa yɛ nye alie na yɛazukoa debie yɛavi nu mɔɔ ɔnzɛkye yɛ adwenle a. Noko ɔwɔ kɛ yɛnea boɛ. Saa yɛlɛkpa anyelielɛ ninyɛne a, ɔwɔ kɛ yɛbiza yɛ nwo kɛ, ‘Asoo sini anzɛɛ TV zo gyimalilɛ ɛhye ɛlɛkilehile me kɛ ɔle kpalɛ kɛ mebali me nwonane ne atiakunluwɔzo nzi ɔ?’ (Gal. 5:19-21; Ɛfɛ. 2:1-3) Saa ɛnwu kɛ gyimalilɛ bie ɛlɛda Seetan adwenle ali a, duzu a ɔwɔ kɛ ɛyɛ a? Kpo ye kɛ mɔɔ ɛkɛkpo ewulenzane la!\n8. Kɛzi awovolɛ bahola aboa bɛ mra amaa bɛabɔ bɛ ahonle nwo bane ɛ?\n8 Awovolɛ, bɛlɛ ɛzonlelilɛ titili kɛ bɛbabɔ bɛ mra nwo bane amaa Seetan anzɛkye bɛ ahonle. Ɔda ali kɛ, bɛbɔ mɔdenle kɛ bɛbabɔ bɛ mra nwo bane bɛavi anwodolɛ nwo. Bɛmaa bɛ awuke nu te, na bɛye debie biala mɔɔ bamaa bɛ mra ne mɔ anwo ado bɛ la bɛfi ɛkɛ. Zɔhane ala a, ɔwɔ kɛ bɛbɔ bɛ mra nwo bane bɛfi sini, TV zo gyimalilɛ, ɛlɛtɔlɔneke ninyɛne mɔɔ bɛfa bɛdi nwɔhoa yɛɛ yintanɛte zo gyimalilɛ ngakyile mɔɔ da Seetan adwenle ali la anwo a. Gyihova ɛmaa bɛ tumi kɛ bɛboa bɛ mra bɛmaa bɛrayɛ Ɔ gɔnwo mɔ. (Mrɛ. 1:8; Ɛfɛ. 6:1, 4) Ɔti bɛmmasulo kɛ bɛbagyinla Baebolo ngyinlazo zo bɛali mɛla wɔ sua nu. Maa ɛ mra ne mɔ ɛnwu mɔɔ bɛkola bɛnea nee mɔɔ ɔnle kɛ bɛnea, na boa bɛ maa bɛde deɛmɔti wɔzi kpɔkɛ zɔhane la abo. (Mat. 5:37) Ngakula ne mɔ ɛlɛnyi a, boa bɛ maa bɛdabɛ mumua ne bɛva Gyihova ngyinlazo bɛzi mɔɔ le kpalɛ nee mɔɔ ɛnle kpalɛ la anwo kpɔkɛ. (Hib. 5:14) Akee kakye kɛ, ɛ mra ne mɔ bazukoa dɔɔnwo avi mɔɔ ɛka la anu, noko wɔ neazo baboa bɛ kpalɛ.—Mɛla 6:6, 7; Wlo. 2:21.\n9. Adwenle boni a Seetan ɛmaa yelie duma a, na duzu ati a esiane wɔ nu a?\n9 Adenle bieko mɔɔ Seetan dua zo sɛkye yɛ ahonle la a le kɛ, ɔmaa yɛfa yɛ nwo yɛto sonla nrɛlɛbɛ zo yɛtɛla Gyihova. (Kɔl. 2:8) Suzu adwenle ko mɔɔ Seetan ɛmaa yelie duma la anwo—ezukoa dɔɔnwo mɔɔ yɛbanyia la a anwo hyia kpalɛ wɔ ɛbɛlabɔlɛ nu a. Bie a menli mɔɔ lɛ adwenle ɛhye bie la banyia ezukoa dɔɔnwo anzɛɛ bɛnrɛnyia. Noko ye biala anu, ɔle esiane. Duzu ati ɔ? Ɔluakɛ ɔbamaa bɛava bɛ adwenle bɛazie ezukoa dɔɔnwo ɛkpondɛlɛ zo mɔɔ bɛnzuzu kɛzi ɔbaha bɛ kpɔkɛdelɛ, bɛ abusua anzɛɛ agɔnwolɛvalɛ mɔɔ bɛ nee Nyamenle lɛ la anwo a. (1 Tim. 6:10) Yɛ nye die kɛ yɛ anwuma Selɛ ne boa yɛ maa yɛnyia ezukoa nwo adwenle kpalɛ la.—Nol. 7:12; Luku 12:15.\nKƐ ƆKƐYƐ NA YƐABƆ YƐ AHONLE NWO BANE Ɛ?\nKɛ mɔɔ sinzavolɛma yɛɛ nlenkɛ sinzavolɛma yɛle ye wɔ tete ne la, ɔwɔ kɛ yɛmaa yɛ nye da ɛkɛ amaa Seetan anzɛkye yɛ ahonle (Nea ɛdendɛkpunli 10-11) *\n10-11. (a) Duzu a ɔwɔ kɛ yɛyɛ amaa yɛabɔ yɛ nwo bane a? (b) Duzu a ɛnee sinzavolɛma yɛ ye wɔ tete ne a, na kɛzi yɛ adwenle ne le kɛ sinzavolɛ ɛ?\n10 Saa yɛbahola yɛabɔ yɛ ahonle ne anwo bane a, ɔwɔ kɛ yɛnwu sɔnea ne na yɛbɔ yɛ nwo bane yɛfi nwolɛ ndɛndɛ. Edwɛkɛkpɔkɛ mɔɔ bɛhile ɔ bo kɛ ‘bɔ nwolɛ bane’ mɔɔ wɔ Mrɛlɛbulɛ 4:23 la maa yɛkakye gyima mɔɔ sinzavolɛ yɛ la. Wɔ Belemgbunli Sɔlɔmɔn mekɛ zo, ɛnee sinzavolɛma gyinla sua ne bane ne ati zo na saa bɛnwu kɛ esiane bie ɛlɛba a, bɛabɔ sua ne azo amra amaneɛ ndɛndɛ. Ɛhye maa yɛnwu mɔɔ ɔwɔ kɛ yɛyɛ amaa yɛazi Seetan adenle na yeanzɛkye yɛ adwenle la.\n11 Wɔ tete ne, ɛnee sinzavolɛma nee anlenkɛ sinzavolɛma yɛ gyima bɔ nu. (2 Sa. 18:24-26) Bɛyɛ gyima bɛbɔ nu bɛbɔ suakpole ne anwo bane, saa kpɔvolɛ ɛlɛba a, bɛnea kɛ bɛtoto suakpole ne anlenkɛ ne anu. (Nih. 7:1-3) Yɛ adwenle * ne mɔɔ yɛva Baebolo ne yɛtete ye la bahola ayɛ kɛ sinzavolɛ mɔɔ bɔ yɛ kɔkɔ wɔ mekɛ mɔɔ Seetan ɛlɛbɔ mɔdenle kɛ ɔba yɛ ahonle ne anwo la—wɔ adenle fofolɛ zo, saa ɔlɛnyia yɛ adwenle, yɛ nganeɛdelɛ nee yɛ nzuzulɛ zo tumi a. Saa yɛ adwenle ne bɔ yɛ kɔkɔ a, ɔwɔ kɛ yɛtie na yɛto yɛ sɛkɛlɛneɛ adenle zo anlenkɛ ne anu.\n12-13. Duzu a bɛbabɔ mɔdenle kɛ bɛmaa yɛayɛ a, noko kɛzi ɔwɔ kɛ yɛyɛ yɛ nyɛleɛ ɛ?\n12 Suzu neazo bie mɔɔ fale kɛzi yɛbahola yɛabɔ yɛ nwo bane amaa yɛannyia Seetan adwenle ne bie la anwo. Gyihova ɛhilehile yɛ kɛ yɛmmabɔ ‘adwɔmane ɛbɛla nee nyɛleɛ evinli biala azo wɔ yɛ avinli bɔbɔ.’ (Ɛfɛ. 5:3) Noko saa yɛ gɔnwo mɔ sukuluma anzɛɛ gyimayɛvoma bɔ ɔ bo kɛ bɛka nla nwo edwɛkɛ a, duzu a yɛbayɛ a? Yɛze kɛ ɔwɔ kɛ “yɛkpo ɛbɛlatane nee ewiade atiakunluwɔzo.” (Tae. 2:12) Yɛ sɛkɛlɛneɛ adenle zo sinzavolɛ ne mɔɔ le yɛ adwenle ne la babɔ yɛ kɔkɔ. (Wlo. 2:15) Asoo yɛbadie ye? Bie a yɛbadie bɛ anzɛɛ yɛbanlea nvoninli mɔɔ bɛlɛnea la bie. Noko mekɛ ɛhye a ɔwɔ kɛ yɛto anlenkɛ ne anu a, ɔlua adawu ne mɔɔ yɛbahakyi ye anzɛɛ yɛbavi ɛkɛ la azo.\n13 Ɔhyia akɛnrasesebɛ amaa yɛakpo atipɛnema ngyegyelɛ na yɛannyia adwenle ɛtane anzɛɛ yɛanyɛ mɔɔ ɛnle kpalɛ la. Yɛlɛ anwodozo kɛ Gyihova ze mɔdenle mɔɔ yɛbɔ la na ɔbamaa yɛ anwosesebɛ nee nrɛlɛbɛ mɔɔ yɛhyia la amaa yɛakpo Seetan adwenle. (2 Ek. 16:9; Aye. 40:29; Gye. 1:5) Noko kɛ ɔkɛyɛ na yɛahɔ zo yɛayɛ biala mɔɔ yɛbahola la yɛabɔ yɛ ahonle nwo bane ɛ?\nMAA Ɛ NYE ƐLA ƐKƐ\n14-15. (a) Ɔwɔ kɛ yɛbuke yɛ ahonle nu yɛmaa duzu, na kɛzi yɛbayɛ ye ɛ? (b) Kɛzi Mrɛlɛbulɛ 4:20-22 boa maa yɛnyia yɛ Baebolo ɛgengalɛ zo nvasoɛ kpalɛ ɛ? (Eza nea ɛlɛka “ Kɛzi Bɛdwenledwenle Edwɛkɛ Nwo La.”)\n14 Amaa yɛabɔ yɛ ahonle nwo bane la, tɛ ninyɛne ɛtane ala a ɔwɔ kɛ yɛkpo a, eza ɔwɔ kɛ yɛdie ninyɛne mgbalɛ yɛto nu. Dwenle suakpole mɔɔ bɛdo nwolɛ bane la neazo ne anwo bieko. Suakpole ne nlenkɛ sinzavolɛ ne to anlenkɛ ne anu amaa agbɔvolɛ anwolo nu, noko ɔyɛ a, ɔbuke ɔmaa bɛfa aleɛ nee ninyɛne gyɛne bɛwolo nu. Saa bɛambuke anlenkɛ ne fee a, ɛhɔne bahu sua ne azo amra. Zɔhane ala a ɔwɔ kɛ yɛta yɛbuke yɛ ahonle nu amaa Nyamenle adwenle anyia yɛ nwo zo tumi a.\n15 Gyihova adwenle wɔ Baebolo ne anu, ɔti saa yɛkenga a, yɛmaa Gyihova adwenle nyia yɛ nzuzulɛ, yɛ nganeɛdelɛ nee yɛ nyɛleɛ zo tumi. Kɛ ɔkɛyɛ na yɛanyia yɛ Baebolo ɛgengalɛ zo nvasoɛ kpalɛ ɛ? Asɔneyɛlɛ nwo hyia. Adiema raalɛ ko ka kɛ: “Kolaa na meagenga Baebolo ne la, meyɛ asɔne kɛ Gyihova ɛboa me ɔmaa ‘menwu nwanwane ninyɛne’ mɔɔ wɔ ye Edwɛkɛ ne anu la.” (Edw. 119:18) Eza ɔwɔ kɛ yɛdwenledwenle mɔɔ yɛkenga la anwo. Saa yɛyɛ asɔne, yɛkenga Nyamenle Edwɛkɛ ne na yɛdwenledwenle nwo a, ɔdwu yɛ “ahonle nu” na ɔmaa yɛ nye die Nyamenle adwenle ne anwo.—Kenga Mrɛlɛbulɛ 4:20-22; Edw. 119:97.\nKɛzi Bɛdwenledwenle Edwɛkɛ Nwo La\nBua kpuya ɛhye mɔ wɔ mekɛ mɔɔ ɛlɛkenga wɔ Baebolo ne la:\nDuzu a ɛhye maa menwu ye wɔ Gyihova Nyamenle anwo a?\nKɛzi Ngɛlɛlera foa ɛhye fane Baebolo ne anu edwɛkɛ mɔɔ ɛha la anwo ɛ?\nKɛzi mebava meali gyima wɔ me ɛbɛlabɔlɛ nu ɛ?\nKɛzi mebava ngyɛnu ɛhye mɔ meaboa awie mɔ ɛ?\n16. Kɛzi menli dɔɔnwo ɛnyia JW Broadcasting ne azo nvasoɛ ɛ?\n16 Adenle bieko mɔɔ yɛbahola yɛalua zo yɛamaa Nyamenle adwenle anyia yɛ nwo zo tumi la a le kɛ yɛbanlea ninyɛne mɔɔ wɔ JW Broadcasting® azo la. Agyalɛma bie ka kɛ, “Gyihova ɛlua siane biala gyimalilɛ ne azo ɛbua yɛ asɔneyɛlɛ! Saa yɛlɛdi alɔbɔlɛ anzɛɛ yɛ nwo yɛ yɛ koonwu a, gyimalilɛ ne maa yɛnyia anwosesebɛ. Yɛta yɛbɔ edwɛne ne mɔ mɔɔ wɔ nu la wɔ sua nu. Saa yɛlɛto aleɛ o, yɛlɛsiezie sua nu o, debie ekyi biala bɔbɔ mɔɔ yɛlɛyɛ la ɛnee edwɛne ne gyi zo.” Gyimalilɛ ɛhye mɔ boa yɛ maa yɛbɔ yɛ ahonle ne anwo bane. Bɛboa bɛmaa yɛdwenle kɛ Gyihova la na yɛkpo Seetan adwenle.\n17-18. (a) Kɛ mɔɔ 1 Arelemgbunli 8:61 kile la, saa yɛfa mɔɔ Gyihova kilehile yɛ la yɛyɛ gyima a, duzu a si a? (b) Duzu a yɛsukoa yɛfi Belemgbunli Hɛzikaya neazo ne anu a? (d) Kɛ mɔɔ Devidi asɔneyɛlɛ mɔɔ wɔ Edwɛndolɛ 139:23, 24 kile la, duzu a yɛbahola yɛayɛ nwolɛ asɔne a?\n17 Saa yɛyɛ mɔɔ le kpalɛ na yɛnwu nvasoɛ mɔɔ wɔ zo la a, ɔmaa yɛ diedi nu mia. (Gye. 1:2, 3) Yɛ nye die ɔluakɛ yɛmaa Gyihova ɛli fɛlɛko kɛ amgba ɔ mra a le yɛ, na ɔmaa yɛnyia ɛhulolɛ kɛ yɛhɔ zo yɛyɛ mɔɔ ɔ nye die nwo la. (Mrɛ. 27:11) Sɔnea biala maa yɛnyia adenle yɛkile kɛ ɛzonlenlɛ mɔɔ yɛlɛfa yɛamaa yɛ Ze ne mɔɔ dwenle yɛ nwo la ɛnle nabalaba. (Edw. 119:113) Emomu, yɛkile kɛ yɛfa yɛ ahonle muala, ahonle mɔɔ ɛziezie ɔ nwo kɛ ɔbali ye mɛla ne mɔ azo na yeayɛ ye ɛhulolɛdeɛ la yɛsonle ye.—Kenga 1 Arelemgbunli 8:61.\n18 Asoo yɛbayɛ nvonleɛ? Ɛhɛe; yɛnli munli. Saa yɛtɔ aze a, bɛmaa yɛhakye Belemgbunli Hɛzikaya neazo ne. Ɔyɛle nvonleɛ. Noko ɔnlunle ɔ nwo na ɔhɔle zo ‘ɔyeyele ye ahonle nu ɔzonlenle Gyihova.’ (Aye. 38:3-6; 2 Ek. 29:1, 2; 32:25, 26) Ɔti bɛmaa yɛkpo Seetan mɔɔ ɔkulo kɛ ɔsɛkye yɛ adwenle ne la. Bɛmaa yɛyɛ asɔne amaa yɛanyia “ahonle mɔɔ yɛ tieyɛ” la. (1 Arl. 3:9; kenga Edwɛndolɛ 139:23, 24.) Saa yɛbɔ yɛ ahonle ne anwo bane yɛtɛla debie biala a, yɛbahola yɛali nɔhalɛ yɛamaa Gyihova.\nDuzu a edwɛkɛkpɔkɛ “ahonle” bahola ahile a?\nKɛzi Seetan bɔ mɔdenle kɛ ɔsɛkye yɛ ahonle ne ɛ?\nAmaa yɛabɔ yɛ ahonle nwo bane la, duzu a ɔwɔ kɛ yɛbuke yɛmaa ye a? Duzu a ɔwɔ kɛ yɛto nu yɛmaa ye a?\nEDWƐNE 54 “Adenle Ne Ɛne”\n^ ɛden. 5 Yɛbahɔ zo yɛali nɔhalɛ yɛamaa Gyihova anzɛɛ yɛbamaa Seetan ahwe yɛ avi yɛ Nyamenle ne anwo? Mualɛ ne ɛngyi sɔnea mɔɔ anu yɛ se mɔɔ yɛbayia ye la azo emomu, ɔgyi kɛzi yɛbɔ yɛ ahonle ne anwo bane la azo. Edwɛkɛkpɔkɛ “ahonle” kile duzu? Kɛzi Seetan bɔ mɔdenle kɛ ɔsɛkye yɛ ahonle ne ɛ? Na kɛzi yɛbabɔ nwolɛ bane ɛ? Edwɛkɛ ɛhye babua kpuya ɛhye mɔ mɔɔ anwo hyia la.\n^ ɛden. 11 EDWƐKƐ MƆƆ BƐHILEHILE NU: Gyihova ɛbɔ yɛ mɔɔ yɛkola yɛneɛnlea yɛ adwenle, yɛ nganeɛdelɛ nee yɛ nyɛleɛ nu na yɛbua yɛ nwo ndɛne a. Baebolo ne fɛlɛ tumi zɔhane kɛ adwenle. (Wlo. 2:15; 9:1) Adwenle mɔɔ bɛva Baebolo ne bɛtete ye la a le mɔɔ fa Gyihova ngyinlazo mɔɔ wɔ Baebolo ne anu la ɔsi ninyɛne mɔɔ yɛdwenle nwo, yɛyɛ anzɛɛ yɛka la anwo kpɔkɛ kɛ ɔle kpalɛ anzɛɛ ɔnle kpalɛ.\n^ ɛden. 56 NVONINLI NWO EDWƐKƐ: Adiema nrenyia mɔɔ bɛzɔne ye la ɛlɛnea TV na nla nwo ɛbɛlatane ɛvinde zo. Ɔwɔ kɛ ɔsi mɔɔ ɔbayɛ la anwo kpɔkɛ.\n^ ɛden. 58 NVONINLI NWO EDWƐKƐ: Sinzavolɛ bie ɛnwu esiane wɔ suakpole ne bane ne anzi. Ɔlɛtea nu yeabɔ nlenkɛ sinzavolɛma mɔɔ wɔ aze la amaneɛ, na bɛtoto suakpole ne nlenkɛ ne mɔ anu ndɛndɛ.\nFa nwa awie Fa nwa awie Kɛ Ɔkɛyɛ Na Wɔabɔ Wɔ Ahonle Nwo Bane Ɛ?\nw19 January m. 14-19


Nyamenle Mɛla Bulu Ne A Le Boni?\nKENGA YE WƆ Afrikaans Albanian America Mumule Aneɛ Amharic Arabic Armenian Azerbaijani Baoule Bashkir Bislama Bulgarian Catalan Cebuano Chichewa Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Faroese Fijian Finnish Fon French Ga Georgian German Giliki Gun Haitian Creole Hibulu Hiligaynon Hungarian Icelandic Igbo Iloko Indonesian Isoko Italian Japanese Kamba Kannada Kikaonde Kiluba Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lingala Lithuanian Luganda Luo Malagasy Malay Malayalam Maltese Mambwe-Lungu Mexico Mumule Aneɛ Moore Myanmar Ndebele (Zimbabwe) Norwegian Nzema Ossetian Persian Polish Portuguese (Brazil) Portuguese (European) Romanian Russian Sango Serbian (Cyrillic) Serbian (Roman) Setswana Seychelles Creole Shona Sidama Sinhala Slovak Slovenian Spanish Sunda Swahili Swati Swedish Tagalog Tatar Telugu Tetun Dili Thai Tigrinya Tsonga Turkish Twi Ukrainian Urhobo Uruund Valencian Venda Vietnamese Welsh Xhosa Yoruba Zapotec (Quiatoni) Zulu\nMɛla Bulu ne a le mɛla mɔɔ Nyamenle vale maanle tete Yizilayɛma la. Eza bɛfɛlɛ mɛla ɛhye mɔ Edwɛkɛ Bulu, ɔvi Hibulu edwɛkɛkpɔkɛ ʽaseʹreth had·deva·rim anu. Bɛva edwɛkɛ ɛhye bɛli gyima fane nsa wɔ Pentateuch (Torah), ne mɔɔ le Baebolo mbuluku nnu mɔɔ limoa la anu. (Adendulɛ 34:28; Mɛla ne 4:13; 10:4) Bɛhile edwɛkɛ ko ne ala abo wɔ Giliki nu kɛ deʹka (bulu) loʹgous (edwɛkɛ agbɔkɛ), yemɔti, bɛnyianle edwɛkpɔkɛ “Decalogue.”\nNyamenle hɛlɛle Mɛla Bulu ne wɔ awolɛ ndɛbandɛba nwiɔ azo na ɔvale ɔmaanle ye ngapezonli Mosisi wɔ Boka Saenae azo. (Adendulɛ 24:12-18) Bɛyɛ Mɛla Bulu ne anwo kɛlɛtokɛ wɔ Adendulɛ 20:1-17 yɛɛ Mɛla ne 5:6-21.\nMɛla Bulu Ne\nDuzu Ati A Asolo Kɛzi Awie Biala Hyehyɛ Mɛla Bulu Ne La Ɛ?\nMɛla Bulu Ne Bodane A Le Boni?\nKilisienema Wɔ Mɛla Bulu Ne Abo Ɔ?\nAsoo Mɛla Bulu Ne Anwo Hyia Ɛnɛ?\nMɛla Bulu Ne Anu Ngyinlazo Bie Mɔ Mɔɔ Wɔ Ngyekyeleɛ Fofolɛ Ne Anu La\nSonle Gyihova Nyamenle angomekye.—Adendulɛ 20:3.\nMmayɛ ananze.—Adendulɛ 20:4-6.\nMmabɔ Nyamenle ne duma mgbane mgbane.—Adendulɛ 20:7.\nSie Ɛnwomenlelielɛ Kenle ne.—Adendulɛ 20:8-11.\nDi wɔ awovolɛ eni.—Adendulɛ 20:12.\nMmaku sonla.—Adendulɛ 20:13.\nMmafa awuvolɛ.—Adendulɛ 20:14.\nMmadi daselɛ adalɛ.—Adendulɛ 20:16.\nMmayɛ anyebolo.—Adendulɛ 20:17.\nBaebolo ne amba mɛla ko biala nɔma. Yemɔti, menli lɛ adwenle ngakyile wɔ kɛzi bɛbahyehyɛ bɛ la anwo. Menli dɔɔnwo hyehyɛ mɛla ne kɛ mɔɔ ɔwɔ anwuma ɛke la. Noko bie mɔ hyehyɛ Mɛla Bulu ne wɔ adenle ngakyile zo. Ngakyile ta ba wɔ mɛla mɔɔ limoa, mɔɔ tɔ zo nwiɔ yɛɛ mɔɔ li awieleɛ la anu. *\nMɛla Bulu ne boka Mosisi Mɛla ne anwo. Ɔboka Mɛla ngakyile mɔɔ bo 600 mɔɔ bɛvale bɛmaanle na ɔlua zo Nyamenle nee tete Yizilayɛma yɛle ngyekyeleɛ la anwo. (Adendulɛ 34:27) Nyamenle bɔle Yizilayɛma ɛwɔkɛ kɛ saa bɛdi Mosisi Mɛla ne azo a, ɔbawie bɛ boɛ. (Mɛla ne 28:1-14) Noko Mɛla ne bodane titili a le kɛ ɔsiezie Yizilayɛma yeamaa Mɛzaya ne anzɛɛ Kelaese ne ɛralɛ.—Galeehyeama 3:24.\nKyɛkyɛ. Nyamenle vale ye Mɛla ne mɔɔ Mosisi Mɛla ne boka nwo la maanle tete Yizilayɛma titili. (Mɛla ne 5:2, 3; Edwɛndolɛ 147:19, 20) Kilisienema ɛnle Mosisi Mɛla ne abo, na Dwuuma bɔbɔ mɔɔ ɛrayɛ Kilisienema la, “bɛlie bɛ bɛvi Mɛla ne abo.” (Wulomuma 7:6) * Bɛvale “Kelaese mɛla ne” mɔɔ debie biala mɔɔ Gyisɛse hanle hilele ye ɛdoavolɛma kɛ bɛyɛ boka nwo la bɛziele Mosisi Mɛla ne agyakɛ anu.—Galeehyeama 6:2; Mateyu 28:19, 20.\nƐhɛe. Ɔluakɛ Mɛla Bulu ne maa yɛnwu Nyamenle adwenle, yemɔti yɛsukoa a, ɔboa yɛ. (2 Timote 3:16, 17) Mɛla Bulu ne gyi ngyinlazo kpalɛ bie mɔɔ ɛnrɛkpa nwo ɛlɛ la azo. (Edwɛndolɛ 111:7, 8) Nɔhalɛ nu, mɛla ɛhye mɔ anu dɔɔnwo wɔ Baebolo ne foa mɔɔ menli dɔɔnwo fɛlɛ ye Ngyekyeleɛ Fofolɛ la anu.—Nea “ Mɛla Bulu ne anu ngyinlazo bie mɔ mɔɔ wɔ Ngyekyeleɛ Fofolɛ ne anu la.”\nGyisɛse hilehilele kɛ Mosisi Mɛla ne amuala mɔɔ Mɛla Bulu ne boka nwo la gyi mɛla titili nwiɔ azo. Ɔhanle kɛ: “‘Fa wɔ ahonle muala nee wɔ ɛkɛla muala nee wɔ adwenle muala kulo Gyihova wɔ Nyamenle ne.’ Ɛhye a le mɛla kpole kpalɛ nee mɔɔ limoa a. Mɔɔ tɔ zo nwiɔ mɔɔ le kɛ ɔdaye la a le ɛhye: ‘Kulo ɛ gɔnwo kɛ ɛ nwo.’ Mɛla nwiɔ ɛhye mɔ azo a Mɛla ne amuala . . . gyi a.” (Mateyu 22:34-40) Yemɔti Kilisienema ɛnle Mosisi Mɛla ne abo, noko bɛha bɛhile yɛ kɛ yɛhulo Nyamenle nee yɛ gɔnwo mɔ.—Dwɔn 13:34; 1 Dwɔn 4:20, 21.\nƐleka Mɔɔ Ɔwɔ Wɔ Ngyekyeleɛ Fofolɛ Ne Anu La\nSonle Gyihova Nyamenle angomekye\nYekile 22:8, 9\n1 Kɔlentema 10:14\nDi Nyamenle duma ne eni\nSonle Nyamenle dahuu\nDi wɔ awovolɛ eni\nƐfɛsɛsema 6:1, 2\n1 Dwɔn 3:15\nMmadi daselɛ adalɛ\n^ ɛden. 13 Wɔ tete Dwuuma afoa nu, bɛbu ‘Adendulɛ tile 20 ngyɛnu 2 kɛ “edwɛkɛ” mɔɔ limoa, yɛɛ bɛfa ngyɛnu 3-6 bɛbɔ nu bɛyɛ ye edwɛkɛ ko, mɔɔ tɔ zo nwiɔ.’ (The Jewish Encyclopedia) Noko, Katelekema bu Adendulɛ tile 20, ngyɛnu 1-6 la kɛ mɛla ko. Yemɔti mɛla mɔɔ se mmabɔ Nyamenle duma ne mgbane mgbane la tɔ zo nwiɔ. Amaa mɛla ne dodo adwu bulu la, bɛkyɛ mɛla mɔɔ li awieleɛ mɔɔ se mmamaa ɛ nye bolo awie aye yɛɛ mmamaa ɛ nye bolo awie agyapadeɛ la anu nwiɔ.\n^ ɛden. 15 Wɔ Wulomuma 7:7, bɛvale mɛla ne mɔɔ tɔ zo bulu la bɛyɛle “Mɛla” ne anwo ndonwo bɛhilele kɛ Mɛla Bulu ne boka Mosisi Mɛla ne anwo.\nƆwɔ Kɛ Kilisienema Di Ɛnwomenlelielɛ Kenle Ɔ?\nSaa bɛnle ɔ bo a, ɛnee duzu ati a Baebolo ne fɛlɛ Ɛnwomenlelielɛ Kenle ne ngyekyeleɛ mɔɔ bɛntulu ye ɛlɛ ɛ?\nFa nwa awie Fa nwa awie Nyamenle Mɛla Bulu Ne A Le Boni?\nijwbq edwɛkɛ 151\nTorah Ne A Le Duzu?